|  |
| --- |
| **เอกสารแนบ 3**  **ความเห็นของคณะกรรมการเกี่ยวกับผลกระทบที่อาจเกิดขึ้น จากการปรับโครงสร้างการถือหุ้นและการจัดการ** |

3.1 ความเห็นของคณะกรรมการบริษัท เครือไทย โฮลดิ้งส์ จำกัด (มหาชน)

3.2 ความเห็นของคณะกรรมการบริษัท ไทยประกันภัย จำกัด (มหาชน)

**ความเห็นของคณะกรรมการบริษัทผู้ออกหลักทรัพย์**

# ผลกระทบต่อฐานะการเงินและผลการดำเนินงานของบริษัทฯ

#### ฐานะการเงินและผลการดำเนินงานตามงบการเงินของบริษัทฯ ในปัจจุบัน

เนื่องจากบริษัทฯ ได้รับการจัดตั้งขึ้น เมื่อวันที่ 29 มิถุนายน 2561 เพื่อถือหุ้นใน TIC รวมถึงการรับโอนกิจการทั้งหมดของ SEG ตามแผนการปรับโครงสร้างกิจการ ทำให้ปัจจุบัน บริษัทฯ ยังไม่มีฐานะการเงินและผลการดำเนินงานใดๆ ที่มีสาระสำคัญ

#### ผลกระทบของการปรับโครงสร้างการถือหุ้นและการจัดการต่อฐานะการเงินและผลการดำเนินงานตามงบการเงินของบริษัทฯ ในกรณีที่การปรับโครงสร้างประสบความสำเร็จ

##### **ผลกระทบทางบัญชีที่อาจเกิดขึ้นกับงบการเงินรวมของกลุ่มบริษัทที่ออกหลักทรัพย์**

ในกรณีที่การปรับโครงสร้างการถือหุ้นและการจัดการประสบความสำเร็จ บริษัทฯ จะรับรู้ฐานะทางการเงินและผลการดำเนินงานของ TIC ตามสัดส่วนหุ้นของ TIC ที่บริษัทฯ ซื้อได้ ทั้งนี้ ภายหลังจากบริษัทฯ รับโอนกิจการทั้งหมดของ SEG ตามแผนการปรับโครงสร้างกิจการ บริษัทฯ จะรับรู้ฐานะทางการเงินและผลการดำเนินงานของกิจการทั้งหมดของ SEG ด้วย โดยงบการเงินรวมของบริษัทฯ ในกรณีที่บริษัทฯ สามารถซื้อหุ้นของ TIC ได้ทั้งหมด จะมีลักษณะดังนี้

**งบแสดงฐานะการเงิน**

| **(หน่วย : ล้านบาท)** | **สำหรับงวดปีสิ้นสุดวันที่** | | | **สำหรับงวดสามเดือนสิ้นสุดวันที่** |
| --- | --- | --- | --- | --- |
| **31 ธันวาคม 2559** | **31 ธันวาคม 2560** | **31 ธันวาคม 2561** | **31 มีนาคม 2562** |
| **สินทรัพย์** |  |  |  |  |
| เงินสดและรายการเทียบเท่าเงินสด | 3,056 | 3,334 | 4,910 | 3,865 |
| ลูกหนี้เงินลงทุน | - | 6 | 2,008 | 66 |
| เบี้ยประกันภัยค้างรับ | 2,325 | 2,364 | 2,489 | 2,281 |
| สินทรัพย์จากการประกันภัยต่อ | 4,220 | 6,041 | 6,376 | 5,476 |
| ลูกหนี้จากการประกันภัยต่อ | 602 | 684 | 721 | 500 |
| ลูกหนี้ค่าเช่าตามสัญญาเช่าดำเนินงาน | 266 | 263 | 352 | 369 |
| ลูกหนี้ตามสัญญาเช่าซื้อและสัญญาเช่าการเงิน | 909 | 646 | 448 | 398 |
| เงินลงทุนในหลักทรัพย์ | 33,381 | 41,622 | 49,275 | 52,183 |
| สินทรัพย์ตราสารอนุพันธ์ | 364 | 154 | 132 | 143 |
| สินค้าคงเหลือ | 175 | 265 | 280 | 209 |
| เงินให้กู้ยืม | 1,303 | 1,746 | 1,349 | 1,396 |
| เงินลงทุนในบริษัทร่วมและร่วมค้า | - | 12 | - | - |
| อสังหาริมทรัพย์เพื่อการลงทุน | 523 | 516 | 506 | 504 |
| ที่ดิน อาคารและอุปกรณ์ | 11,767 | 13,245 | 15,185 | 15,444 |
| สินทรัพย์ไม่มีตัวตน | 321 | 351 | 420 | 422 |
| สินทรัพย์ภาษีเงินได้รอการตัดบัญชี | 132 | 115 | 291 | 170 |
| ค่าความนิยม | 166 | 166 | 166 | 166 |
| สินทรัพย์อื่น | 1,873 | 1,876 | 2,662 | 2,764 |
| **รวมสินทรัพย์** | **61,383** | **73,406** | **87,570** | **86,356** |
| **หนี้สิน** |  |  |  |  |
| เจ้าหนี้เงินลงทุน | - | - | 1,804 | 289 |
| เงินกู้ยืม | 11,522 | 12,495 | 15,197 | 15,103 |
| หนี้สินจากสัญญาประกันภัย | 31,396 | 40,145 | 50,234 | 49,740 |
| เจ้าหนี้บริษัทประกันภัยต่อ | 2,830 | 2,772 | 3,230 | 2,800 |
| หนี้สินตราสารอนุพันธ์ | 203 | 290 | 137 | 231 |
| ภาษีเงินได้ค้างจ่าย | 264 | 281 | 621 | 702 |
| หนี้สินตามสัญญาเช่าทางการเงิน | 2 | 252 | 416 | 669 |
| ภาระผูกพันผลประโยชน์พนักงาน | 176 | 202 | 240 | 245 |
| หนี้สินภาษีเงินได้รอการตัดบัญชี | 1,126 | 1,003 | 355 | 447 |
| หนี้สินอื่น | 2,046 | 2,301 | 2,143 | 1,737 |
| **รวมหนี้สิน** | **49,565** | **59,741** | **74,377** | **71,963** |
|  |  |  |  |  |
| **ส่วนของผู้ถือหุ้น** |  |  |  |  |
| **ทุนเรือนหุ้น** |  |  |  |  |
| ทุนจดทะเบียน | 7,536 | 7,536 | 7,536 | 7,536 |
| ทุนที่ออกและชำระแล้ว | 7,536 | 7,536 | 7,536 | 7,536 |
| ส่วนเกินมูลค่าหุ้นสามัญ | 15,548 | 15,548 | 15,548 | 15,548 |
| **กำไรสะสม** |  |  |  |  |
| จัดสรรตามกฎหมายและอื่นๆ | 324 | 324 | 368 | 368 |
| ยังไม่ได้จัดสรร | 3,561 | 4,587 | 5,544 | 5,563 |
| ส่วนขาดจากการรวมธุรกิจภายใต้การควบคุมเดียวกัน | (19,815) | (19,815) | (19,815) | (19,815) |
| องค์ประกอบอื่นของส่วนของผู้ถือหุ้น | 4,585 | 5,407 | 3,940 | 5,123 |
| รวมส่วนของผู้ถือหุ้นของบริษัทใหญ่ | 11,739 | 13,587 | 13,121 | 14,323 |
| ส่วนของส่วนได้เสียที่ไม่มีอำนาจควบคุม | 79 | 78 | 72 | 70 |
| **รวมส่วนของผู้ถือหุ้น** | **11,818** | **13,665** | **13,193** | **14,393** |

หมายเหตุ: อ้างอิงจากข้อมูลทางการเงินรวมเสมือนของ TGH ที่ให้ความเชื่อมั่นโดยผู้สอบบัญชีรับอนุญาต

**งบกำไรขาดทุน**

| **(หน่วย : ล้านบาท)** | **สำหรับงวดปีสิ้นสุดวันที่** | | | **สำหรับงวดสามเดือนสิ้นสุดวันที่** |
| --- | --- | --- | --- | --- |
| **31 ธันวาคม 2559** | **31 ธันวาคม 2560** | **31 ธันวาคม 2561** | **31 มีนาคม 2562** |
| **รายได้** |  |  |  |  |
| เบี้ยประกันภัยรับ | 17,402 | 23,045 | 27,815 | 4,692 |
| หัก เบี้ยประกันภัยต่อ | (5,070) | (5,479) | (5,997) | (1,202) |
| เบี้ยประกันภัยรับสุทธิ | 12,332 | 17,566 | 21,818 | 3,489 |
| สำรองเบี้ยประกันภัยที่ยังไม่ถือเป็นรายได้ (เพิ่มขึ้น) ลดลงจากปีก่อน | (578) | (513) | 75 | (284) |
| เบี้ยประกันภัยที่ถือเป็นรายได้สุทธิ | 11,754 | 17,053 | 21,893 | 3,206 |
| รายได้ค่าจ้างและค่าบำเหน็จ | 1,431 | 1,608 | 1,532 | 375 |
| รายได้จากสัญญาเช่าดำเนินงาน | 1,758 | 2,146 | 2,534 | 707 |
| รายได้จากสัญญาเช่าซื้อและสัญญาเช่าทางการเงิน | 68 | 68 | 49 | 9 |
| รายได้จากการขายสินทรัพย์ให้เช่าตามสัญญาเช่าดำเนินงาน | 943 | 620 | 1,171 | 148 |
| รายได้จากการลงทุน | 1,330 | 1,539 | 1,792 | 378 |
| กำไร (ขาดทุน) จากการจำหน่ายเงินลงทุน | 539 | 466 | 1,243 | 18 |
| กำไร (ขาดทุน) จากอัตราแลกเปลี่ยน | (109) | 302 | (40) | 49 |
| รายได้อื่น | 472 | 306 | 338 | 229 |
| **รวมรายได้** | **18,186** | **24,108** | **30,512** | **5,119** |
|  |  |  |  |  |
| **ค่าใช้จ่าย** |  |  |  |  |
| สำรองประกันภัยสำหรับสัญญาประกันภัยระยะยาวเพิ่มขึ้นจากปีก่อน | (2,567) | (5,925) | (9,636) | 9 |
| ผลประโยชน์จ่ายตามกรมธรรม์ประกันภัยและค่าสินไหมทดแทน | (7,155) | (10,258) | (12,334) | (3,537) |
| หัก ผลประโยชน์จ่ายตามกรมธรรม์ประกันภัยและค่าสินไหมทดแทนรับคืนจากการประกันภัยต่อ | 1,870 | 3,490 | 4,483 | 1,015 |
| ผลประโยชน์จ่ายตามกรมธรรม์ประกันภัยและค่าสินไหมทดแทนสุทธิ | (5,285) | (6,768) | (7,851) | (2,522) |
| ค่าใช้จ่ายในการรับประกันภัยอื่น | (2,613) | (2,922) | (3,114) | (744) |
| ค่าจ้างและค่าบำเหน็จ | (826) | (2,204) | (2,307) | (588) |
| ต้นทุนทางตรงจากการให้เช่า | (1,011) | (1,189) | (1,508) | (387) |
| ต้นทุนขายสินทรัพย์ให้เช่าตามสัญญาเช่าดำเนินงาน | (906) | (688) | (1,308) | (184) |
| ค่าใช้จ่ายในการดำเนินงาน | (3,130) | (2,448) | (2,832) | (490) |
| กำไร (ขาดทุน) จากการปรับมูลค่ายุติธรรมตราสารอนุพันธ์ | 105 | (350) | (28) | (83) |
| ต้นทุนทางการเงิน | (411) | (446) | (500) | (114) |
| **รวมค่าใช้จ่าย** | **(16,644)** | **(22,940)** | **(29,084)** | **(5,103)** |
|  |  |  |  |  |
| ส่วนแบ่งกำไรขาดทุนจากเงินลงทุนในบริษัทร่วมและร่วมค้า | - | - | (12) | - |
| **กำไร (ขาดทุน) ก่อนภาษีเงินได้** | **1,542** | **1,168** | **1,416** | **16** |
|  |  |  |  |  |
| ค่าใช้จ่ายภาษีเงินได้ | (296) | (145) | (421) | (7) |
| **กำไรสำหรับปี** | **1,246** | **1,023** | **995** | **9** |

หมายเหตุ: อ้างอิงจากข้อมูลทางการเงินรวมเสมือนของ TGH ที่ให้ความเชื่อมั่นโดยผู้สอบบัญชีรับอนุญาต

##### **ผลกระทบทางภาษี**

การปรับโครงสร้างครั้งนี้ไม่มีผลกระทบทางภาษีใดๆ ต่อบริษัทฯ เนื่องจากเป็นการปรับโครงสร้างในระดับผู้ถือหุ้นเท่านั้นอย่างไรก็ดี ภายหลังจากที่หุ้นของ TIC ได้รับการเพิกถอนออกจากการเป็นหลักทรัพย์จดทะเบียนในตลาดหลักทรัพย์ฯ แล้ว TIC อาจได้รับผลกระทบทางภาษีในทางอ้อม เนื่องจาก TIC จะไม่ได้รับสิทธิประโยชน์ทางภาษีใดๆ ที่บริษัทจดทะเบียนอาจได้รับในอนาคต (ถ้ามี)

#### ผลกระทบของการปรับโครงสร้างการถือหุ้นและการจัดการต่อฐานะการเงินและผลการดำเนินงานตามงบการเงินของบริษัทฯ ในกรณีที่การปรับโครงสร้างไม่ประสบความสำเร็จ

ในกรณีที่การปรับโครงสร้างไม่ประสบความสำเร็จ แผนการปรับโครงสร้างการถือหุ้นและการจัดการจะถูกยกเลิก และบริษัทฯ จะไม่มีฐานะเป็นผู้ถือหุ้นใหญ่ของ TIC และจะหลักทรัพย์ของบริษัทฯ จะไม่ถูกจดทะเบียนเป็นหลักทรัพย์จดทะเบียนในตลาดหลักทรัพย์ฯ ในขณะที่หลักทรัพย์ของ TIC จะยังคงมีสถานะเป็นหลักทรัพย์จดทะเบียนในตลาดหลักทรัพย์ฯ ต่อไป และฐานะการเงินและผลการดำเนินงานตามงบการเงินของบริษัทฯ จะไม่มีการเปลี่ยนแปลงไปจากปัจจุบัน นอกจากนี้ กลุ่มสิริวัฒนภักดีจะมีความขัดแย้งทางผลประโยชน์จากการถือหุ้นในบริษัทที่ประกันธุรกิจประกันวินาศภัย 3 บริษัท ได้แก่ TIC, INSURE และ SEIC ซึ่งในกรณีที่การปรับโครงสร้างไม่สำเร็จ กลุ่มสิริวัฒนภักดีจะมีสัดส่วนการถือหุ้นใน 3 บริษัทดังกล่าว เท่ากับ ร้อยละ 67.93 ร้อยละ 67.82 และร้อยละ 97.33 ตามลำดับ

### ผลกระทบอื่นต่อผู้ถือหุ้นของ TIC

ผลกระทบต่อผู้ถือหุ้นสามารถแบ่งได้เป็นสองกลุ่ม คือ ผู้ถือหุ้นกลุ่มที่เลือกแลกหุ้น และผู้ถือหุ้นกลุ่มที่เลือกไม่แลกหุ้น โดยมีรายละเอียดดังต่อไปนี้

#### ผู้ถือหุ้นที่เลือกแลกหุ้นของ TIC เป็นหุ้นของบริษัทฯ

ตามแผนการปรับโครงสร้างกิจการ ก่อนที่หุ้นสามัญของบริษัทฯ จะเข้าเป็นหลักทรัพย์จดทะเบียนในตลาดหลักทรัพย์ฯ แทนหุ้นสามัญและหุ้นบุริมสิทธิของ TIC ซึ่งจะถูกเพิกถอนออกจากการเป็นหลักทรัพย์จดทะเบียนในตลาดหลักทรัพย์ฯ ในเวลาเดียวกัน บริษัทฯ จะรับโอนกิจการทั้งหมดของ SEG ดังนั้นผู้ถือหุ้นที่เลือกแลกหุ้นของ TIC เป็นหุ้นของบริษัทฯ จะรับรู้ผลการดำเนินงานของ TIC และกิจการที่รับโอนมาจาก SEG ผ่านบริษัทฯ ด้วย โดยสามารถศึกษาข้อมูลเกี่ยวกับภาพรวมของบริษัทฯ ภายหลังการปรับโครงสร้างการถือหุ้นและได้ในส่วนที่ 1 หัวข้อ 3 ภาพรวมของ บริษัทฯ และ TIC ภายหลังการปรับโครงสร้างการถือหุ้นและการ

ในทางภาษี การแลกหุ้นดังกล่าวจะไม่ก่อให้เกิดความรับผิดทางภาษีอากรต่อบริษัทฯ หรือ TIC แต่อย่างใด แต่อย่างไรก็ดี การแลกหุ้นนั้นอาจส่งผลกระทบทางภาษีอากรต่อผู้ถือหุ้นของ TIC ดังต่อไปนี้

1. กรณีผู้ถือหุ้นเป็นบุคคลธรรมดา กำไรจากการแลกหุ้นเข้าลักษณะเป็นเงินได้จากการขายหลักทรัพย์ในตลาดหลักทรัพย์ฯ ซึ่งได้รับการยกเว้นไม่ต้องนำไปรวมคำนวณเป็นเงินได้พึงประเมินเพื่อเสียภาษีเงินได้บุคคลธรรมดา
2. กรณีผู้ถือหุ้นเป็นบริษัทหรือห้างหุ้นส่วนนิติบุคคล สำหรับบริษัทหรือห้างหุ้นส่วนนิติบุคคลที่ตั้งขึ้นตามกฎหมายไทย จะต้องนำผลกำไรจากการแลกหุ้นไปคำนวณรวมเป็นรายได้ในการคำนวณกำไรสุทธิเพื่อเสียภาษีนิติบุคคล ซึ่งปัจจุบัน คืออัตราร้อยละ 20 ของกำไรสุทธิ ส่วนบริษัทหรือห้างหุ้นส่วนนิติบุคคลที่ตั้งขึ้นตามกฎหมายต่างประเทศแต่มิได้ประกอบกิจการในประเทศไทยนั้น กำไรจากการแลกหุ้นจะต้องเสียภาษีเงินได้หัก ณ ที่จ่ายในอัตราร้อยละ 15 เว้นแต่มีอนุสัญญาภาษีซ้อนที่ให้สิทธิยกเว้นหรือลดหย่อนการจัดเก็บภาษีของประเทศไทยสำหรับเงินได้ที่เป็นผลกำไรจากการโอนหุ้นหรือแลกหุ้นดังกล่าว
3. กรณีผู้ถือหุ้นเป็นกองทุนรวมที่จัดตั้งขึ้นตามกฎหมายไทยหรือนิติบุคคลอื่นที่จัดตั้งขึ้นตามกฎหมายพิเศษของประเทศไทย จะไม่มีหน้าที่ต้องนำผลกำไรจากการแลกหุ้นมาเสียภาษีเงินได้นิติบุคคล เนื่องจากไม่เข้าลักษณะเป็นบริษัทหรือห้างหุ้นส่วนนิติบุคคลตามความหายของประมวลรัษฎากรแต่อย่างใด

หากการปรับโครงสร้างประสบความสำเร็จ ผู้ถือหุ้นของ TIC จะกลายเป็นผู้ถือหุ้นของบริษัทฯ และจะไม่สามารถใช้สิทธิในฐานะผู้ถือหุ้นเพื่อออกเสียงในเรื่องที่เกี่ยวกับ TIC โดยตรงได้อีกต่อไป อย่างไรก็ดี บริษัทฯ และ TIC ได้จัดให้มีกลไกการกำกับดูแลการดำเนินงานเพื่อให้บริษัทฯ สามารถกำกับดูแลการดำเนินงานของ TIC รวมถึงกิจการทั้งหมดของ SEG ที่จะรับโอนมาทั้งหมดภายใต้แผนการปรับโครงสร้างกิจการได้อย่างทั่วถึง โดยได้มีการแก้ไขข้อบังคับของ TIC และจัดเตรียมให้ข้อบังคับของบริษัทฯ ครอบคลุมในหัวข้อต่อไปนี้

1. ให้บริษัทฯ มีการส่งบุคคลเข้าเป็นกรรมการหรือผู้บริหารของบริษัทย่อยและ/หรือบริษัทร่วมอย่างน้อยตามสัดส่วนการถือหุ้นในบริษัทย่อยและ/หรือบริษัทร่วมนั้น และกำหนดให้การส่งบุคคลดังกล่าวจะต้องได้รับมติเห็นชอบจากที่ประชุมคณะกรรมการของบริษัทฯ
2. มีการกำหนดขอบเขตหน้าที่และความรับผิดชอบของกรรมการและผู้บริหารที่ได้รับแต่งตั้งตาม (1) ไว้อย่างชัดเจน ซึ่งรวมถึงให้กรรมการและผู้บริหารดังกล่าวมีดุลยพินิจในการพิจารณาออกเสียงในการประชุมคณะกรรมการของบริษัทย่อย และ/หรือบริษัทร่วมในเรื่องที่เกี่ยวกับการบริหารจัดการทั่วไปและดําเนินธุรกิจตามปกติของบริษัทย่อย และ/หรือบริษัทร่วมได้ตามแต่ที่กรรมการ และผู้บริหารของบริษัทย่อย และ/หรือบริษัทร่วมจะเห็นสมควรเพื่อประโยชน์สูงสุดของบริษัทฯ บริษัทย่อย และ/หรือบริษัทร่วม เว้นแต่เรื่องที่กรรมการและผู้บริหารรายนั้นมีส่วนได้เสียเป็นพิเศษในเรื่องดังกล่าว
3. มีกลไกในการกำกับดูแลที่มีผลให้การทำรายการระหว่างบริษัทย่อย/บริษัทร่วมกับบุคคลที่เกี่ยวโยง การได้มาหรือจำหน่ายไปซึ่งทรัพย์สิน หรือการทำรายการสำคัญอื่นใดของบริษัทย่อย/บริษัทร่วม ต้องได้รับมติจากที่ประชุมคณะกรรมการหรือที่ประชุมผู้ถือหุ้นของบริษัทฯ ก่อนการทำรายการดังกล่าว ทั้งนี้ให้พิจารณาการทำรายการดังกล่าวของบริษัทย่อยและ/หรือบริษัทร่วมทำนองเดียวกับการทำรายการในลักษณะและขนาดเดียวกันกับที่บริษัทฯ ต้องได้รับมติจากที่ประชุมคณะกรรมการหรือที่ประชุมผู้ถือหุ้นของบริษัทฯ

ทั้งนี้ TIC ได้รับอนุมัติจากที่ประชุมวิสามัญผู้ถือหุ้น ครั้งที่ 1/2561 เมื่อวันที่ 15 มิถุนายน 2561 ให้มีการแก้ไขข้อบังคับดังกล่าวแล้ว

#### ผู้ถือหุ้นที่เลือกไม่แลกหุ้นของ TIC เป็นหุ้นของบริษัทฯ

ผู้ถือหุ้นที่เลือกจะไม่แลกหุ้นจะมีสถานะเป็นผู้ถือหุ้นของ TIC ต่อไป โดยจะมีความเสี่ยงจากการถือหลักทรัพย์ที่ไม่มีสภาพคล่อง เนื่องจากหุ้นของ TIC จะถูกเพิกถอนจากการเป็นหลักทรัพย์จดทะเบียนในตลาดหลักทรัพย์ฯ ภายหลังการปรับโครงสร้างกิจการ และจะไม่รับรู้ผลการดำเนินงานจากกิจการทั้งหมดของ SEG ที่จะได้รับโอนมาทั้งหมดตามแผนการปรับโครงสร้างกิจการ รวมถึงธุรกิจใหม่อื่นๆ ในกรณีที่บริษัทฯ มีการลงทุนเพิ่มเติมในอนาคต

นอกจากนี้ ผู้ถือหุ้นของ TIC ที่ไม่ได้นําหุ้นไปแลกกับหุ้นที่ออกใหม่ของบริษัทฯ จะได้รับผลกระทบในด้านต่างๆ ดังนี้

1. ขาดสภาพคล่องในการซื้อขายหลักทรัพย์

ภายหลังจากที่หลักทรัพย์ของ TIC พ้นสภาพจากการเป็นหลักทรัพย์จดทะเบียน แล้ว หลักทรัพย์ของ TIC จะไม่มีการซื้อขายในตลาดหลักทรัพย์ฯ หรือตลาดรองอื่นๆ ที่เป็นที่ยอมรับโดยกว้างขวางอีกต่อไป ซึ่งจะส่งผลให้ไม่มีราคาตลาดอ้างอิงในการซื้อขายหลักทรัพย์ และทำให้หลักทรัพย์ของ TIC ขาดสภาพคล่องในการซื้อขาย

1. ไม่ได้รับสิทธิประโยชน์ด้านภาษี

ภายหลังจากที่หลักทรัพย์ของ TIC พ้นสภาพจากการเป็นหลักทรัพย์จดทะเบียนแล้ว ผู้ถือหุ้นที่เป็นบุคคลธรรมดาจะไม่ได้รับการยกเว้นภาษีเงินได้สำหรับกำไรจากการซื้อขายหลักทรัพย์ (Capital Gain Tax) นอกจากนี้ ผู้โอนหลักทรัพย์ทั้งที่เป็นบุคคลธรรมดาและนิติบุคคลจะต้องเสียค่าอากรแสตมป์ในการโอนหุ้นของ TIC

1. รูปแบบผลตอบแทนการลงทุน ผลตอบแทนการลงทุนในหลักทรัพย์จะเปลี่ยนแปลงไป

โอกาสที่ผู้ถือหุ้นจะได้รับกำไรจากการซื้อขายหลักทรัพย์ที่เกิดขึ้นจากส่วนต่างของราคาซื้อขายหลักทรัพย์ (Capital Gain) จะถูกจำกัด เนื่องจากไม่มีตลาดรองสำหรับการซื้อขายหลักทรัพย์ อย่างไรก็ตาม ผู้ถือหุ้นยังคงได้รับผลตอบแทนในรูปของเงินปันผลต่อไปหลังจากหลักทรัพย์ของ TIC พ้นสภาพจากการเป็นหลักทรัพย์จดทะเบียนแล้ว

1. การได้รับข่าวสารหรือข้อมูลของ TIC ลดลง

ภายหลังจากที่หลักทรัพย์ของ TIC พ้นสภาพจากการเป็นหลักทรัพย์จดทะเบียนแล้ว TIC จะไม่จำเป็นต้องปฏิบัติตามข้อบังคับของตลาดหลักทรัพย์ฯ เรื่อง หลักเกณฑ์ เงื่อนไข และวิธีการเกี่ยวกับการเปิดเผยสารสนเทศและการปฏิบัติการใดๆ ของบริษัทจดทะเบียน พ.ศ. 2560 อีกทั้งหากภายหลังการเสนอขายหลักทรัพย์พร้อมการเสนอซื้อหลักทรัพย์ในครั้งนี้ มีผู้ถือหุ้นรายอื่นนอกเหนือจากบริษัทฯ บุคคลที่กระทำการร่วมกับบริษัทฯ (concert party) และบุคคลตามมาตรา 258 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 (รวมทั้งที่มีการแก้ไขเพิ่มเติม) (“**พรบ. หลักทรัพย์ฯ**”) ของบริษัทโฮลดิ้ง ถือหุ้นรวมกันไม่เกินร้อยละ 5 ของจำนวนสิทธิออกเสียงทั้งหมดของ TIC TIC จะไม่มีหน้าที่ที่จะต้องเปิดเผยข้อมูลเกี่ยวกับฐานะการเงินและผลการดำเนินงานของ TIC ตามประกาศคณะกรรมการกำกับตลาดทุน ที่ ทจ. 44/2556 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์ ลงวันที่ 22 ตุลาคม 2556 (รวมทั้งที่มีแก้ไขเพิ่มเติม) (“**ประกาศที่ ทจ. 44/2556**”) อย่างไรก็ดี กรณีที่ TIC มีผู้ถือหุ้นรายอื่นข้างต้นถือหุ้นรวมกันเกินกว่าร้อยละ 5 ของจำนวนสิทธิออกเสียงทั้งหมด TIC สามารถขอความยินยอมเป็นหนังสือจากผู้ถือหุ้นทุกรายว่าไม่ประสงค์จะได้รับข้อมูลตามประกาศที่ ทจ. 44/2556 ได้ นอกจากนี้ กรรมการ ผู้บริหาร และผู้สอบบัญชีของ TIC จะไม่จำเป็นต้องจัดทำและเปิดเผยรายงานการถือหลักทรัพย์ของกรรมการ ผู้บริหาร และผู้สอบบัญชี ตามประกาศสำนักงานคณะกรรมการกำกับหลักทรัพย์และตลาดหลักทรัพย์ ที่ สจ. 12/2552 เรื่อง การจัดทำและเปิดเผยรายงานการถือหลักทรัพย์ของกรรมการ ผู้บริหาร และผู้สอบบัญชี ลงวันที่ 10 มิถุนายน 2552 (รวมทั้งที่มีการแก้ไขเพิ่มเติม) นอกจากนี้ ตามประกาศคณะกรรมการกำกับตลาดทุนที่ ทจ. 20/2558 เรื่อง กำหนดลักษณะของบริษัทที่ได้รับยกเว้นไม่อยู่ภายใต้บังคับของหมวด 3/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ได้กำหนดให้บริษัทมหาชนจำกัดที่ไม่มีหน้าที่จัดทำและเปิดเผยข้อมูลเกี่ยวกับฐานะการเงินและผลการดำเนินงานตามประกาศคณะกรรมการกำกับตลาดทุนที่ออกตามความในมาตรา 56 ของพรบ. หลักทรัพย์ฯ ได้รับยกเว้นไม่อยู่ภายใต้บังคับของหมวด 3/1 (การบริหารกิจการของบริษัทที่ออกหลักทรัพย์) แห่งพรบ. หลักทรัพย์ฯ ซึ่งรวมถึงแต่ไม่จำกัดเพียง ประกาศคณะกรรมการกำกับตลาดทุน ที่ ทจ. 20/2551 เรื่อง หลักเกณฑ์ในการทำรายการที่มีนัยสำคัญที่เข้าข่ายเป็นการได้มาหรือจำหน่ายไปซึ่งทรัพย์สิน และประกาศคณะกรรมการกำกับตลาดทุน ที่ ทจ. 21/2551 เรื่อง หลักเกณฑ์ในการทำรายการที่เกี่ยวโยงกัน

อย่างไรก็ตาม การเปิดเผยข้อมูลของ TIC อาจเป็นส่วนหนึ่งของการเปิดเผยข้อมูลของบริษัทฯ ในฐานะที่ TIC จะเป็นบริษัทย่อยของบริษัทฯ ภายหลังการปรับโครงสร้างกิจการในครั้งนี้ นอกจากนี้ TIC จะยังคงสถานะเป็นบริษัทมหาชนจำกัด ดังนั้น ผู้ถือหุ้นจะยังคงได้รับข่าวสารหรือข้อมูลซึ่ง TIC ต้องเปิดเผยตามพระราชบัญญัติบริษัทมหาชนจำกัด พ.ศ. 2535 (รวมทั้งที่มีการแก้ไขเพิ่มเติม) ได้แก่ ข้อมูลที่เปิดเผยในการประชุมผู้ถือหุ้น และรายงานประจำปีของบริษัทฯ ที่จะต้องจัดส่งให้แก่ผู้ถือหุ้นเป็นประจำทุกปี เป็นต้น และผู้ถือหุ้นยังสามารถขอคัดถ่ายเอกสารสำคัญของ TIC ได้แก่ หนังสือรับรอง รายชื่อผู้ถือหุ้น และงบการเงินประจำปีจากกรมพัฒนาธุรกิจการค้า กระทรวงพาณิชย์ได้

1. สูญเสียผลประโยชน์ที่อาจจะได้รับในอนาคตจากผลการดำเนินงานของการลงทุนในธุรกิจใหม่ของบริษัทฯ

ตามแผนการปรับโครงสร้างกิจการ บริษัทฯ จะรับโอนกิจการทั้งหมดของ SEG รวมถึงบริษัทฯ มีแผนที่จะหาโอกาสขยายกิจการไปในธุรกิจใหม่ๆ โดยจะมุ่งเน้นการการลงทุนในธุรกิจใหม่ที่มีความสามารถในการสร้างรายได้ที่ยั่งยืน โดยผู้ถือหุ้นของ TIC ที่ไม่ได้นำหุ้นไปแลกกับหุ้นที่ออกใหม่ของบริษัทฯ จะไม่ได้รับรู้ผลการดำเนินงานนี้ในอนาคต

ขอแสดงความนับถือ

|  |
| --- |
| *นายโชติพัฒน์ พีชานนท์* |
| (นายโชติพัฒน์ พีชานนท์) |
| กรรมการบริษัท |

ประทับตราบริษัท

|  |
| --- |
| *นายอภิชัย บุญธีรวร* |
| (นายอภิชัย บุญธีรวร) |
| กรรมการบริษัท |

**ความเห็นของคณะกรรมการบริษัทจดทะเบียนที่ถูกเสนอซื้อหลักทรัพย์**

คณะกรรมการบริษัท ไทยประกันภัย จำกัด (มหาชน) ได้พิจารณาความเห็นของคณะกรรมการบริษัท เครือไทย โฮลดิ้งส์ จำกัด (มหาชน) เกี่ยวกับผลกระทบต่อฐานะการเงินและผลการดำเนินงานของบริษัท ไทยประกันภัย จำกัด (มหาชน) ผลกระทบต่อฐานะการเงินและผลการดำเนินงานของบริษัท ไทยประกันภัย จำกัด (มหาชน) และผลกระทบอื่นต่อผู้ถือหุ้นของบริษัท ไทยประกันภัย จำกัด (มหาชน) และเห็นว่าความเห็นของคณะกรรมการบริษัท เครือไทย โฮลดิ้งส์ จำกัด (มหาชน) ดังกล่าวมีความเหมาะสม และขอรับรองว่าคณะกรรมการบริษัท เครือไทย โฮลดิ้งส์ จำกัด (มหาชน) ได้ให้ความเห็นอย่างถูกต้องครบถ้วนไม่ขาดข้อความที่ควรต้องแจ้งในสาระสำคัญที่จะมีผลกระทบต่อการตัดสินใจของผู้ถือหลักทรัพย์ของบริษัท ไทยประกันภัย จำกัด (มหาชน)

ขอแสดงความนับถือ

|  |
| --- |
| *นายสมชัย สัจจพงษ์* |
| (นายสมชัย สัจจพงษ์) |
| กรรมการบริษัท |

ประทับตราบริษัท

|  |
| --- |
| *นายอานนท์ ชนไมตรี* |
| (นายอานนท์ ชนไมตรี) |
| กรรมการบริษัท |

|  |
| --- |
| **เอกสารแนบ 4**  **ความเห็นของที่ปรึกษาทางการเงินเกี่ยวกับความเหมาะสมของแผนการปรับโครงสร้างการถือหุ้นและการจัดการ** |

**ความเห็นของที่ปรึกษาทางการเงินเกี่ยวกับความเหมาะสมของ  
แผนการปรับโครงสร้างการถือหุ้นและการจัดการ**

ตามที่ที่ประชุมวิสามัญผู้ถือหุ้น ครั้งที่ 1/2561 ของบริษัท ไทยประกันภัย จำกัด (มหาชน) (“**TIC**”) เมื่อวันที่ 15 มิถุนายน 2561 มีมติอนุมัติแผนการปรับโครงสร้างกิจการและการดำเนินการอื่นๆ ที่เกี่ยวข้องของ TIC ซึ่งได้แก่

* การปรับโครงสร้างการถือหุ้นและการจัดการ การจัดตั้งบริษัทโฮลดิ้งเพื่อรองรับแผนการปรับโครงสร้างกิจการ
* การเพิกถอนหุ้นของ TIC จากการเป็นหลักทรัพย์จดทะเบียนในตลาดหลักทรัพย์แห่งประเทศไทย (“**ตลาดหลักทรัพย์ฯ**”) เพื่อให้สอดคล้องกับแผนการปรับโครงสร้างกิจการ
* การแก้ไขเพิ่มเติมข้อบังคับของ TIC เพื่อให้สอดคล้องกับแผนการปรับโครงสร้างกิจการ และ
* การมอบอำนาจซึ่งเกี่ยวข้องกับการดำเนินการตามแผนการปรับโครงสร้างกิจการดังกล่าว
* แผนการดำเนินธุรกิจร่วมกันกับ บริษัท เครืออาคเนย์ จำกัด (“**SEG**”) ตามแผนการปรับโครงสร้างกิจการ และการดำเนินการอื่นๆ ที่เกี่ยวข้อง ซึ่งรวมถึง การรับโอนกิจการทั้งหมดของ SEG ซึ่งเข้าข่ายเป็นรายการได้มาซึ่งสินทรัพย์ของ TIC และเป็นการเข้าจดทะเบียนกับตลาดหลักทรัพย์ฯ โดยทางอ้อม (Backdoor Listing) และเข้าข่ายเป็นรายการที่เกี่ยวโยงกัน

บริษัทหลักทรัพย์ เมย์แบงก์ กิมเอ็ง จำกัด (มหาชน) (“**ที่ปรึกษาทางการเงิน**”) ในฐานะที่ปรึกษาทางการเงินในการปรับโครงสร้างกิจการของ TIC รวมถึงการดำเนินธุรกิจร่วมกันกับ SEG ขอนำเสนอความเห็นของที่ปรึกษาทางการเงินเกี่ยวกับความเหมาะสมของแผนการปรับโครงสร้างกิจการของ TIC (“**ความเห็นฯ**”) เพื่อเป็นเอกสารประกอบแบบแสดงรายการข้อมูลการเสนอขายหลักทรัพย์พร้อมการทาคาเสนอซื้อหลักทรัพย์ (“**แบบ 69/247-1**”) ตามประกาศคณะกรรมการกากับตลาดทุนที่ ทจ. 34/2552 เรื่อง หลักเกณฑ์เกี่ยวกับการเสนอขายหลักทรัพย์ที่ออกใหม่พร้อมกับการทำคำเสนอซื้อหลักทรัพย์เดิมของบริษัทจดทะเบียนเพื่อปรับโครงสร้างการถือหุ้นและการจัดการ

ภายใต้แผนการปรับโครงสร้างดังกล่าว TIC ได้ดำเนินการให้มีการจัดตั้งบริษัทโฮลดิ้งภายใต้ชื่อ “บริษัท เครือไทย โฮลดิ้งส์ จำกัด (มหาชน)” (“**TGH**”) ซึ่งเป็นบริษัทมหาชน โดย TGH จะทำคำเสนอซื้อหลักทรัพย์ทั้งหมดของ TIC โดยแลกเปลี่ยนกับหลักทรัพย์ของ TGH ในอัตราการแลกหลักทรัพย์เท่ากับ 1 ต่อ 1 ซึ่งในที่นี้จะเท่ากับ 1 หุ้นสามัญของ TIC ต่อ 1 หุ้นสามัญของ TGH และ 1 หุ้นบุริมสิทธิของ TIC ต่อ 1 หุ้นสามัญของ TGH ภายหลังการทำคำเสนอซื้อหลักทรัพย์เสร็จสิ้น TGH จะเป็นผู้ถือหุ้นรายใหญ่ของ TIC และหุ้นสามัญของ TGH จะเข้าเป็นหลักทรัพย์จดทะเบียนในตลาดหลักทรัพย์ฯ แทนหลักทรัพย์ของ TIC ซึ่งจะถูกเพิกถอนออกจากการเป็นหลักทรัพย์จดทะเบียนในตลาดหลัก ทรัพย์ฯ ในเวลาเดียวกัน

ที่ปรึกษาทางการเงินจัดทำความเห็นฯ ฉบับนี้ขึ้นโดยพิจารณาข้อมูลและเอกสารที่ได้รับจาก TGH TIC และ SEG และข้อมูลที่เกี่ยวข้องซึ่งเผยแพร่ต่อสาธารณะชนทั่วไป ได้แก่ แผนการปรับโครงสร้างกิจการ แบบรายงานการขอถอนหุ้น มติคณะกรรมการของ TIC แบบเสดงรายการข้อมูลประจำปีของ TIC รายงานงบการเงินของ TIC และ SEG และเอกสารอื่นๆ ที่เกี่ยวข้อง ตลอดจนข้อมูลอุตสาหกรรมที่เกี่ยวข้องกับการดำเนินธุรกิจของ TIC และ SEG รวมทั้งจากการสัมภาษณ์ผู้บริหารของ TGH TIC และ SEG เพื่อเป็นฐานในการวิเคราะห์และให้ความเห็น ซึ่งที่ปรึกษาทางการเงินจัดทำความเห็นฯ ขึ้นบนพื้นฐานข้อมูลดังกล่าวจนถึงวันที่ระบุไว้ในความเห็นฯ ฉบับนี้ และจัดทำขึ้นภายใต้สมมติฐานทางเศรษฐกิจ สภาวะตลาด และปัจจัยอื่นๆ ที่เป็นไปในขณะจัดทำความเห็นฯ ซึ่งสมมติฐานดังกล่าวอาจมีการเปลี่ยนแปลงได้ในภายหลัง และอาจส่งผลกระทบอย่างมีนัยสาคัญต่อความเห็นฯ ฉบับนี้ ทั้งนี้ ที่ปรึกษาทางการเงินไม่มีภาระผูกพันในการปรับปรุงความเห็นฯ ฉบับนี้ให้เป็นปัจจุบัน หรือทบทวนหรือยืนยันความเห็นฯ ฉบับนี้แต่อย่างใด

# ลักษณะของรายการ

TIC มีความประสงค์ที่จะปรับโครงสร้างการถือหุ้นและการจัดการในรูปแบบของบริษัทโฮลดิ้ง โดย TIC ได้ดำ เนินการจัดตั้งบริษัทโฮลดิ้งขึ้นภายใต้ชื่อ “บริษัท เครือไทย โฮลดิ้งส์ จำกัด (มหาชน)” ซึ่งเป็นบริษัทมหาชน เพื่อทำการประกอบธุรกิจหลักคือการถือหุ้นในบริษัทอื่น โดย TGH จะทำคำเสนอซื้อหลักทรัพย์ทั้งหมดของ TIC โดยแลกเปลี่ยนกับหลักทรัพย์ของ TGH ในอัตราการแลกหลักทรัพย์เท่ากับ 1 ต่อ 1 ซึ่งในที่นี้จะเท่ากับ 1 หุ้นสามัญของ TIC ต่อ 1 หุ้นสามัญของ TGH และ 1 หุ้นบุริมสิทธิของ TIC ต่อ 1 หุ้นสามัญของ TGH ภายหลังการทำคำเสนอซื้อหลักทรัพย์เสร็จสิ้น หุ้นสามัญของ TGH จะเข้าเป็นหลักทรัพย์จดทะเบียนในตลาดหลักทรัพย์ฯ แทนหลักทรัพย์ของ TIC ซึ่งจะถูกเพิกถอนออกจากการเป็นหลักทรัพย์จดทะเบียนในตลาดหลัก ทรัพย์ฯ ในเวลาเดียวกัน ทั้งนี้ TGH (ผู้ทำคำเสนอซื้อ) สงวนสิทธิ์ที่่จะยกเลิกคำเสนอซื้อหากมีเหตุการณ์หรือการกระทำใดๆ อันเกิดขึ้นภายหลังจากยื่นคำเสนอซื้อต่อสำนักงานคณะกรรมการกากับหลักทรัพย์และตลาดหลักทรัพย์ ("**สำนักงาน ก.ล.ต.**") และยังไม่พ้นระยะเวลารับซื้อ อันเป็นเหตุหรืออาจเป็นเหตุให้เกิดความเสียหายอย่างร้ายแรงต่อฐานะหรือทรัพย์สินของกิจการที่ถูกเสนอซื้อ อันส่งผลกระทบให้การปรับโครงสร้างกิจการไม่อาจบรรลุวัตถุประสงค์ โดยเหตุการณ์หรือการกระทำดังกล่าวมิได้เกิดจากการกระทำของ TGH หรือการกระทำที่ TGH ต้องรับผิดชอบ

ทั้งนี้ ก่อนที่หุ้นสามัญของ TGH จะเข้าเป็นหลักทรัพย์จดทะเบียนในตลาดหลักทรัพย์ฯ แทนหุ้นสามัญและหุ้นบุริมสิทธิของ TIC ซึ่งจะถูกเพิกถอนออกจากการเป็นหลักทรัพย์จดทะเบียนในตลาดหลักทรัพย์ฯ ในเวลาเดียวกันตามแผนการปรับโครงสร้างกิจการ TGH จะรับโอนกิจการทั้งหมด (Entire Business Transfer) ของ SEG ซึ่งประกอบด้วยสินทรัพย์และหนี้สินทั้งปวงของ SEG รวมถึงแต่ไม่จำกัดเพียงสิทธิ หน้าที่ ภาระ ข้อผูกพันต่างๆ และความรับผิดใดๆ ที่ SEG พึงมี ณ วันที่การเข้าทำรายการเป็นผลสำเร็จ รวมถึงหุ้นทั้งหมดที่ SEG (“**กิจการทั้งหมดของ SEG**”) ถืออยู่ โดย TGH จะออกหุ้นสามัญเพิ่มทุนเป็นจำนวน 730,140,186 หุ้น มูลค่าที่ตราไว้หุ้นละ 10.00 บาท ให้แก่บุคคลในวงจำกัด (Private Placement) กล่าวคือ SEG ในราคาหุ้นละ 34.24 บาท คิดเป็นมูลค่ารวมทั้งสิ้นไม่เกิน 25,000,000,000 บาท เพื่อชำระเป็นค่าตอบแทนในการโอนกิจการทั้งหมดของ SEG ให้แก่บริษัท TGH แทนการชำระด้วยเงิน ทำให้ภายหลังการเข้าทำรายการทั้งหมด TGH จะเป็นผู้ถือหุ้นรายใหญ่ของ TIC และกิจการทั้งหมดของ SEG

## ข้อมูลสรุปของ TIC

ผู้ถือหุ้นสามารถพิจารณาข้อมูลสรุปของ TIC ได้ในส่วนที่ 1 หัวข้อ 2.2 ข้อมูลสรุปของบริษัทจดทะเบียนที่ถูกเสนอซื้อหลักทรัพย์

## ข้อมูลสรุปของ TGH

TGH เป็นบริษัทมหาชนที่ถูกจัดตั้งขึ้นเพื่อประกอบธุรกิจโดยการถือหุ้นในบริษัทอื่น โดยมีทุนจดทะเบียนเริ่มแรกมูลค่า 10,000 บาท ประกอบด้วยหุ้นสามัญ 1,000 หุ้น มูลค่าที่ตราไว้หุ้นละ 10 บาท และมีรายละเอียดของผู้ถือหุ้นดังนี้

|  | **รายชื่อผู้ถือหุ้น** | **จำนวนหุ้น** | **ร้อยละ** |
| --- | --- | --- | --- |
| 1. | นายสุรพงษ์ พรศิริกุล | 986 | 98.60 |
| 2. | นางทัศนีย์ เนตรนี | 1 | 0.10 |
| 3. | นางอรจิรา รัตจินดา | 1 | 0.10 |
| 4. | นายอานนท์ ชนไมตรี | 1 | 0.10 |
| 5. | นายไตรรงค์ บุตรากาศ | 1 | 0.10 |
| 6. | นางสาววันวิสาข์ สุวรรณ | 1 | 0.10 |
| 7. | นางสาวปริศนา เก่งกาจ | 1 | 0.10 |
| 8. | นางสาวอัญชุลี เตมีรักษ์ | 1 | 0.10 |
| 9. | นายนภดล ธัชศฤงคารสกุล | 1 | 0.10 |
| 10. | นางสุขใจ ประภารัศมี | 1 | 0.10 |
| 11. | นางดวงใจ ดารงวงศ์สกุล | 1 | 0.10 |
| 12. | นางขวัญตา รักษ์ปัญญา | 1 | 0.10 |
| 13. | นางสาววรรณา ชัยทิตา | 1 | 0.10 |
| 14. | นางสาวกัญญารัตน์ ช่างเฮง | 1 | 0.10 |
| 15. | นางสาวสุนารี ประกรแก้ว | 1 | 0.10 |
| **รวม** | | **1,000** | **100.00** |

ภายหลังการปรับโครงสร้างกิจการ TGH จะถือหุ้นใน TIC และกิจการทั้งหมดของ SEG โครงสร้างผู้ถือหุ้นของ TGH จะเปลี่ยนแปลงจากตารางข้างต้น โดยเป็นผลจากการแลกเปลี่ยนหุ้นที่ออกใหม่ของ TGH กับหุ้นของ TIC และกิจการทั้งหมดของ SEG โดยภายหลังการทาการปรับโครงสร้างกิจการแล้วเสร็จ TGH จะทำการลดทุนจดทะเบียนในส่วนแรกเริ่มทั้งหมด และหุ้นสามัญของ TGH จะเข้าเป็นหลักทรัพย์จดทะเบียนในตลาดหลักทรัพย์ฯ แทนหุ้นสามัญและหุ้นบุริมสิทธิของ TIC ซึ่งจะถูกเพิกถอนออกจากการเป็นหลักทรัพย์จดทะเบียนในตลาดหลักทรัพย์ฯ ในเวลาเดียวกัน

## การปรับโครงสร้างกิจการ

เมื่อวันที่ 15 มิถุนายน 2561 ที่ประชุมวิสามัญผู้ถือหุ้น ครั้งที่ 1/2561 ของ TIC ได้มีมติอนุมัติแผนการปรับโครงสร้างกิจการ ซึ่งประกอบด้วย 2 ส่วน

1) การปรับโครงสร้างการถือหุ้นและการจัดการ

TIC ได้ดำเนินการจัดตั้งบริษัทโฮลดิ้งภายใต้ชื่อ “บริษัท เครือไทย โฮลดิ้งส์ จำกัด (มหาชน)” ซึ่งเป็นบริษัทมหาชนจำกัด โดย TGH จะทำคำเสนอซื้อหลักทรัพย์ทั้งหมดของ TIC โดยแลกเปลี่ยนกับหลักทรัพย์ของTGH ในอัตราการแลกหลักทรัพย์เท่ากับ 1 ต่อ 1 ภายหลังการทำคำเสนอซื้อหลักทรัพย์เสร็จสิ้น หุ้นสามัญของTGH จะเข้าเป็นหลักทรัพย์จดทะเบียนในตลาดหลักทรัพย์ฯ แทนหุ้นสามัญและหุ้นบุริมสิทธิของ TIC ซึ่งจะถูกเพิกถอนออกจากการเป็นหลักทรัพย์จดทะเบียนในตลาดหลักทรัพย์ฯ ในเวลาเดียวกัน

2) การดำเนินธุรกิจร่วมกันกับ SEG

ก่อนที่หุ้นสามัญของ TGH จะเข้าเป็นหลักทรัพย์จดทะเบียนในตลาดหลักทรัพย์ฯ แทนหุ้นสามัญและหุ้นบุริมสิทธิของ TIC ซึ่งจะถูกเพิกถอนออกจากการเป็นหลักทรัพย์จดทะเบียนในตลาดหลักทรัพย์ฯ ในเวลาเดียวกันตามแผนการปรับโครงสร้างกิจการ TGH จะรับโอนกิจการทั้งหมด (Entire Business Transfer) ของ SEG ซึ่งประกอบด้วยสินทรัพย์และหนี้สินทั้งปวงของ SEG รวมถึงแต่ไม่จำกัดเพียงสิทธิ หน้าที่ ภาระ ข้อผูกพันต่างๆ และความรับผิดใดๆ ที่ SEG พึงมี ณ วันที่การเข้าทำรายการเป็นผลสำเร็จ รวมถึงหุ้นทั้งหมดที่ SEG ถืออยู่ โดย TGH จะออกหุ้นสามัญเพิ่มทุนเป็นจำนวน 730,140,186 หุ้น มูลค่าที่ตราไว้หุ้นละ 10.00 บาท ให้แก่บุคคลในวงจำกัด (Private Placement) กล่าวคือ SEG ในราคาหุ้นละ 34.24 บาท คิดเป็นมูลค่ารวมทั้งสิ้นไม่เกิน 25,000,000,000 บาท เพื่อชำระเป็นค่าตอบแทนในการโอนกิจการทั้งหมดของ SEG ให้แก่ TGH แทนการชำระด้วยเงิน ทำให้ภายหลังการเข้าทำรายการทั้งหมด TGH จะเป็นผู้ถือหุ้นรายใหญ่ของ TIC และกิจการทั้งหมดของ SEG (“**การรับโอนกิจการทั้งหมดของ SEG**”)

ภายหลังการปรับโครงสร้างการถือหุ้นและการจัดการ และการรับโอนกิจการทั้งหมดของ SEG TGH จะมีธุรกิจหลักคือธุรกิจประกันชีวิตและมีโครงสร้างการถือหุ้น ดังนี้

โครงสร้างการถือหุ้นก่อนการปรับโครงสร้างการถือหุ้นและการจัดการ

**ผู้ถือหุ้น**

**TIC**

โครงสร้างการถือหุ้นภายหลังการปรับโครงสร้างการถือหุ้นและการจัดการ

**TGH**

**TIC**

**ผู้ถือหุ้น**

โครงสร้างการถือหุ้นภายหลังการรับโอนกิจการทั้งหมดของ SEG

**บริษัทฯ**

**กลุ่มธุรกิจ**

**ประกันชีวิต**

**กลุ่มธุรกิจ**

**ประกันวินาศภัย**

**กลุ่มธุรกิจอื่น**

*หมายเหตุ: 1 ในกรณีที่ผู้ถือหุ้น TIC เดิมทุกรายตอบรับคำเสนอซื้อของบริษัทฯ ตามแผนการปรับโครงสร้างกิจการ ทั้งนี้ สัดส่วนการถือหุ้นจริงภายหลังการทำรายการขึ้นอยู่กับจำนวนผู้ถือหุ้น TIC ที่ตอบรับคำเสนอซื้อ*

**กลุ่มธุรกิจลีซซิ่ง**

SECAP

100.00%

SBL

SBC

CCL

100.00%

SEAD

TCC Card

100.00%

99.97%

SEA

100.00%

SEA PTE

100.00%

RDD

100.00%

S Sofin

99.98%

ASH

100.00%

100.00%

100.00%

SEIC

TIC

97.33%

100.00%1

SELIC

99.97%

CSH

BCS

BCB

100.00%

49.00%

100.00%

DHIP

10.00%

ARC

2.04%

**ผู้ถือหุ้น**

**SEG**

**การกำกับดูแลกิจการและการบริหารงาน**

TGH ได้ตระหนักถึงความสำคัญของการกำกับดูแลกิจการที่ดีว่าเป็นสิ่งสำคัญที่จะช่วยส่งเสริมการดำเนินงานของ TGH และบริษัทย่อย ให้มีประสิทธิภาพและมีการเจริญเติบโตอย่างยั่งยืน ซึ่งจะนำไปสู่ประโยชน์สูงสุดต่อผู้มีส่วนเกี่ยวข้องทุกฝ่าย ตั้งแต่พนักงาน ผู้ลงทุน ผู้ถือหุ้น และผู้มีส่วนได้เสียอื่นๆ ดังนั้น TGH จึงมีการจัดทำนโยบายเกี่ยวกับการกำกับดูแลกิจการที่ดีขึ้น โดยครอบคลุมเนื้อหาหลักการสำคัญตั้งแต่โครงสร้าง บทบาท หน้าที่ และความรับผิดชอบของคณะกรรมการ จนถึงหลักการในการบริหารงานของผู้บริหารอย่างโปร่งใส ชัดเจน และสามารถตรวจสอบได้เพื่อเป็นแนวทางในการบริหารองค์กรทำให้เกิดความเชื่อมั่นว่าการดำเนินงานใดๆ ของ TGH และบริษัทย่อย เป็นไปด้วยความเป็นธรรม และคำนึงถึงประโยชน์สูงสุดของผู้ถือหุ้นและผู้มีส่วนได้เสียทุกฝ่าย (โปรดดูรายละเอียดในแบบแสดงรายการข้อมูลการเสนอขายหลักทรัพย์พร้อมการทำคำเสนอซื้อหลักทรัพย์ ส่วนที่ 1 หัวข้อ 3.11 การกำกับดูแลกิจการ)

## การทำคำเสนอซื้อหลักทรัพย์และการเพิกถอนหุ้นของ TIC ออกจากการเป็นหลักทรัพย์จดทะเบียนในตลาดหลักทรัพย์ฯ

TGH จะทำคำเสนอซื้อหลักทรัพย์ของ TIC โดยการออกและเสนอขายหลักทรัพย์ที่ออกใหม่ของ TGH เป็นการแลกเปลี่ยนกับหลักทรัพย์ของ TIC ตามรายละเอียดดังนี้

ประเภทและลักษณะหลักทรัพย์ที่ทำการเสนอซื้อ

หุ้นสามัญและหุ้นบุริมสิทธิ

อัตราส่วนและราคาการแลกเปลี่ยนหลักทรัพย์

อัตราส่วนการแลกเปลี่ยนหลักทรัพย์เท่ากับ 1 ต่อ 1 โดยราคาแลกเปลี่ยนของหุ้นสามัญหรือหุ้นบุริมสิทธิของTIC จะคำนวณจากราคาตลาดของหุ้นของ TIC ณ วันที่มีการโอนแลกเปลี่ยนหลักทรัพย์

ช่วงระยะเวลารับซื้อ

25 วันทำการ ซึ่งเมื่อประกาศแล้วจะเป็นระยะเวลารับซื้อสุดท้ายและจะไม่ขยายอีก

เงื่อนไขในการยกเลิกการทำคำเสนอซื้อ

TGH (ผู้ทำคำเสนอซื้อ) สงวนสิทธิ์ที่จะยกเลิกคำเสนอซื้อหากมีเหตุการณ์หรือการกระทำใดๆ อันเกิดขึ้น ภายหลังจากยื่นคำเสนอซื้อต่อสำนักงาน ก.ล.ต. และยังไม่พ้นระยะเวลารับซื้อ อันเป็นเหตุหรืออาจเป็นเหตุให้เกิดความเสียหายอย่างร้ายแรงต่อฐานะหรือทรัพย์สินของกิจการที่ถูกเสนอซื้อ อันส่งผลกระทบให้การปรับโครงสร้างกิจการไม่อาจบรรลุวัตถุประสงค์ โดยเหตุการณ์หรือการกระทำดังกล่าวมิได้เกิดจากการกระทำของTGH หรือการกระทำที่ TGH ต้องรับผิดชอบ

ช่วงเวลาที่ผู้แสดงเจตนาขายหลักทรัพย์สามารถยกเลิกการแสดงเจตนาขาย

ผู้แสดงเจตนาขายสามารถยกเลิกการแสดงเจตนาขายได้ภายใน 20 วันทำการแรกของช่วงระยะเวลารับซื้อ

# ความเห็นของที่ปรึกษาทางการเงินต่อการทำรายการ

ความเห็นของที่ปรึกษาการเงินต่อความเหมาะสมของการปรับโครงสร้างการถือหุ้นและการจัดการและผลกระทบของเรื่องดังกล่าวต่อประโยชน์ของผู้ถือหุ้นของ TIC รวมทั้งความเหมาะสมของราคาหรืออัตราส่วนการแลกเปลี่ยนหลักทรัพย์มีดังนี้

## ความเห็นของที่ปรึกษาทางการเงินต่อความเหมาะสมของการปรับโครงสร้างการถือหุ้นและการจัดการและผลกระทบของเรื่องดังกล่าวต่อประโยชน์ของผู้ถือหุ้นของ TIC

### เหตุผลและความเหมาะสม

การปรับโครงสร้างกิจการจะเป็นประโยชน์ต่อ TIC ดังนี้

1) เพื่อความคล่องตัวในการขยายธุรกิจในด้านต่างๆ

เนื่องด้วย TIC ประกอบธุรกิจประกันภัย ซึ่งมีข้อจำกัดด้านการลงทุนในบริษัทอื่น ตามประกาศคณะกรรมการการกำกับและส่งเสริมการประกอบธุรกิจประกันภัย เรื่อง การลงทุนประกอบธุรกิจอื่นของบริษัทประกันวินาศภัย พ.ศ. 2556 (“**ประกาศ คปภ. เรื่องการลงทุนประกอบธุรกิจอื่น**”) ข้อ 47 ซึ่งระบุว่า “บริษัทสามารถลงทุนในตราสารทุนในประเทศที่ออกโดยบริษัทจํากัดได้ตามเงื่อนไขดังต่อไปนี้ (1) ไม่เกินร้อยละสิบของจํานวนตราสารทุนที่ออกจําหน่ายทั้งหมดของบริษัทจํากัดนั้น เว้นแต่การถือตราสารทุนเพื่อการประกอบธุรกิจอื่น” ทำให้การขยายธุรกิจของ TIC เป็นไปอย่างจำกัด

การปรับโครงสร้างกิจการในลักษณะของบริษัทโฮลดิ้งจะช่วยเปิดโอกาสในการพิจารณาการลงทุนในธุรกิจประกันภัยและธุรกิจอื่นๆ ที่สร้างผลตอบแทนที่ดีในระยะยาวได้

นอกจากนี้ การรับโอนกิจการทั้งหมดของ SEG ตามแผนการปรับโครงสร้างกิจการคาดว่าจะเป็นประโยชน์ต่อ TIC และ TGH ดังนี้

SEG มีสถานะทางการเงินที่มั่นคง ประกอบกับความเชี่ยวชาญและประสบการณ์ในธุรกิจประกันภัยกว่า 70 ปี การรวมกิจการกับ SEG จะช่วยส่งเสริมให้ธุรกิจของ TGH มีความเข็งแกร่งและมีศักยภาพในการเติบโตที่สูงขึ้น

เป็นการขยายการลงทุนไปในกลุ่มธุรกิจที่หลากหลาย ทั้งธุรกิจประกันชีวิต ธุรกิจประกันภัย และธุรกิจให้เช่ารถยนต์เพื่อการดำเนินงาน เพื่อต่อยอดผลิตภัณฑ์ให้ครอบคลุมต่อความต้องการของลูกค้าที่หลากหลายขึ้น ทั้งนี้ ภายหลังการรับโอนกิจการทั้งหมดของ SEG TGH จะมีขนาดใหญ่ขึ้นอย่างมีนัยสำคัญ และมีรายได้หลักมาจากธุรกิจประกันชีวิต ซึ่งจะมีศักยภาพในการสร้างผลตอบแทนที่สูง

เป็นการขยายฐานลูกค้าและช่องทางการจัดจำหน่าย ซึ่งส่งเสริมกับธุรกิจของ TGH

มีการรวมและใช้ทรัพยากรของทั้งสองบริษัทในการลงทุนให้เกิดประโยชน์สูงสุดตามหลักการประหยัดต่อขนาด (Economies of scale) อันจะเป็นการลดต้นทุนในการดำเนินงาน

การเพิ่มโอกาสในการดำเนินธุรกิจใหม่ๆ ของ TIC จะช่วยเพิ่มความสามารถในการแข่งขันของ TIC และเพิ่มผลตอบแทนแก่ผู้ถือหุ้น

2) เพิ่มประสิทธิภาพและความยืดหยุ่นของโครงสร้างการจัดการขององค์กรเพื่อให้เหมาะสมกับการประกอบธุรกิจในอนาคต

ภายหลังการปรับโครงสร้างกิจการ TGH จะมีธุรกิจที่หลากหลายขึ้น การจัดโครงสร้างแบบบริษัทโฮลดิ้งที่มีการแบ่งแยกบริษัทตามสายธุรกิจที่ชัดเจนจะช่วยเพิ่มประสิทธิภาพในการบริหารจัดการและช่วยให้องค์กรมีความยืดหยุ่น สามารถปรับตัวตามความเหมาะสมของแต่ละธุรกิจได้ง่ายกว่าโครงสร้างในปัจจุบัน อีกทั้งโครงสร้างแบบบริษัทโฮลดิ้งจะช่วยให้ TIC สามารถกำหนดขอบเขตหน้าที่ความรับผิดชอบของบุคลากรในแต่ละสายงานได้อย่างชัดเจนยิ่งขึ้น เช่น ผู้บริหารของบริษัทโฮลดิ้งจะมีหน้าที่ในการกำหนดนโยบายและบริหารจัดการกลุ่มธุรกิจโดยรวมและมีความรับผิดชอบต่อผลประกอบการของกลุ่มธุรกิจทั้งหมด ทั้งนี้ ในแต่ละสายธุรกิจจะมีผู้เชี่ยวชาญเป็นผู้ดูแลหรือดำเนินการในสายธุรกิจนั้นๆ นอกจากนี้ โครงสร้างแบบบริษัทโฮลดิ้งยังช่วยแบ่งแยกการรายงานและการวิเคราะห์ต่างๆ ให้สามารถวิเคราะห์ ประเมิน และรายงานผลการดำเนินงานและฐานะทางการเงินของแต่ละธุรกิจได้ชัดเจนและมีประสิทธิภาพยิ่งขึ้น

เนื่องจากการปรับโครงสร้างแบบบริษัทโฮลดิ้งจะช่วยเพิ่มความคล่องตัวในการขยายธุรกิจให้กับ TIC รวมถึงมีข้อดีจากการรับโอนกิจการทั้งหมเของ SEG ตามที่กล่าวไปข้างต้น และยังสามารถเพิ่มความยืดหยุ่นของโครงสร้างการจัดการขององค์กรเพื่อให้เหมาะสมกับการประกอบธุรกิจในอนาคตที่ทางกลุ่มบริษัทจะเข้าลงทุน ดังนั้น ที่ปรึกษาทางการเงินจึงมีความเห็นว่าการปรับโครงสร้างกิจการในครั้งนี้ของ TIC มีความเหมาะสม

### ผลกระทบต่อประโยชน์ของผู้ถือหุ้นของ TIC

#### ผลกระทบต่อบริษัท

ผลกระทบต่อ TIC

ตามแผนการปรับโครงสร้างกิจการ TGH จะทำคำเสนอซื้อหลักทรัพย์ของ TIC โดยการออกและเสนอขายหลักทรัพย์ที่ออกใหม่ของ TGH เป็นการแลกเปลี่ยนกับหลักทรัพย์ของ TIC ซึ่งถือครองอยู่โดยผู้ถือหุ้นของ TIC ในปัจจุบัน ซึ่งตามแผนการปรับโครงสร้างกิจการจะไม่มีผลกระทบใดๆ ต่อฐานะทางการเงินและผลการดำเนินงานของ TIC อย่างมีนัยสำคัญเนื่องจากเป็นการปรับโครงสร้างในระดับผู้ถือหุ้นเท่านั้น

การปรับโครงสร้างครั้งนี้ไม่มีผลกระทบทางภาษีใดๆ ต่อ TIC อย่างไรก็ดี ภายหลังจากที่หุ้นของ TIC ได้รับการเพิกถอนออกจากการเป็นหลักทรัพย์จดทะเบียนแล้ว TIC อาจได้รับผลกระทบทางภาษีในทางอ้อม เนื่องจาก TIC จะไม่ได้รับสิทธิประโยชน์ทางภาษีใดๆ ที่บริษัทจดทะเบียนอาจได้รับในอนาคต (ถ้ามี)

ผลกระทบต่อ TGH

ในกรณีที่การปรับโครงสร้างการถือหุ้นและการจัดการประสบความสำเร็จ บริษัทฯ จะรับรู้ฐานะทางการเงินและผลการดำเนินงานของ TIC ตามสัดส่วนหุ้นของ TIC ที่บริษัทฯ ซื้อได้ ทั้งนี้ ภายหลังจากบริษัทฯ รับโอนกิจการทั้งหมดของ SEG ตามแผนการปรับโครงสร้างกิจการ บริษัทฯ จะรับรู้ฐานะทางการเงินและผลการดำเนินงานของกิจการทั้งหมดของ SEG ด้วย โดยงบการเงินรวมของบริษัทฯ ในกรณีที่บริษัทฯ สามารถซื้อหุ้นของ TIC ได้ทั้งหมด จะมีลักษณะดังนี้

**งบแสดงฐานะการเงิน**

| **(หน่วย : ล้านบาท)** | **สำหรับงวดปีสิ้นสุดวันที่** | | | **สำหรับงวดสามเดือนสิ้นสุดวันที่** |
| --- | --- | --- | --- | --- |
| **31 ธันวาคม 2559** | **31 ธันวาคม 2560** | **31 ธันวาคม 2561** | **31 มีนาคม 2562** |
| **สินทรัพย์** |  |  |  |  |
| เงินสดและรายการเทียบเท่าเงินสด | 3,056 | 3,334 | 4,910 | 3,865 |
| ลูกหนี้เงินลงทุน | - | 6 | 2,008 | 66 |
| เบี้ยประกันภัยค้างรับ | 2,325 | 2,364 | 2,489 | 2,281 |
| สินทรัพย์จากการประกันภัยต่อ | 4,220 | 6,041 | 6,376 | 5,476 |
| ลูกหนี้จากการประกันภัยต่อ | 602 | 684 | 721 | 500 |
| ลูกหนี้ค่าเช่าตามสัญญาเช่าดำเนินงาน | 266 | 263 | 352 | 369 |
| ลูกหนี้ตามสัญญาเช่าซื้อและสัญญาเช่าการเงิน | 909 | 646 | 448 | 398 |
| เงินลงทุนในหลักทรัพย์ | 33,381 | 41,622 | 49,275 | 52,183 |
| สินทรัพย์ตราสารอนุพันธ์ | 364 | 154 | 132 | 143 |
| สินค้าคงเหลือ | 175 | 265 | 280 | 209 |
| เงินให้กู้ยืม | 1,303 | 1,746 | 1,349 | 1,396 |
| เงินลงทุนในบริษัทร่วมและร่วมค้า | - | 12 | - | - |
| อสังหาริมทรัพย์เพื่อการลงทุน | 523 | 516 | 506 | 504 |
| ที่ดิน อาคารและอุปกรณ์ | 11,767 | 13,245 | 15,185 | 15,444 |
| สินทรัพย์ไม่มีตัวตน | 321 | 351 | 420 | 422 |
| สินทรัพย์ภาษีเงินได้รอการตัดบัญชี | 132 | 115 | 291 | 170 |
| ค่าความนิยม | 166 | 166 | 166 | 166 |
| สินทรัพย์อื่น | 1,873 | 1,876 | 2,662 | 2,764 |
| **รวมสินทรัพย์** | **61,383** | **73,406** | **87,570** | **86,356** |
| **หนี้สิน** |  |  |  |  |
| เจ้าหนี้เงินลงทุน | - | - | 1,804 | 289 |
| เงินกู้ยืม | 11,522 | 12,495 | 15,197 | 15,103 |
| หนี้สินจากสัญญาประกันภัย | 31,396 | 40,145 | 50,234 | 49,740 |
| เจ้าหนี้บริษัทประกันภัยต่อ | 2,830 | 2,772 | 3,230 | 2,800 |
| หนี้สินตราสารอนุพันธ์ | 203 | 290 | 137 | 231 |
| ภาษีเงินได้ค้างจ่าย | 264 | 281 | 621 | 702 |
| หนี้สินตามสัญญาเช่าทางการเงิน | 2 | 252 | 416 | 669 |
| ภาระผูกพันผลประโยชน์พนักงาน | 176 | 202 | 240 | 245 |
| หนี้สินภาษีเงินได้รอการตัดบัญชี | 1,126 | 1,003 | 355 | 447 |
| หนี้สินอื่น | 2,046 | 2,301 | 2,143 | 1,737 |
| **รวมหนี้สิน** | **49,565** | **59,741** | **74,377** | **71,963** |
|  |  |  |  |  |
| **ส่วนของผู้ถือหุ้น** |  |  |  |  |
| **ทุนเรือนหุ้น** |  |  |  |  |
| ทุนจดทะเบียน | 7,536 | 7,536 | 7,536 | 7,536 |
| ทุนที่ออกและชำระแล้ว | 7,536 | 7,536 | 7,536 | 7,536 |
| ส่วนเกินมูลค่าหุ้นสามัญ | 15,548 | 15,548 | 15,548 | 15,548 |
| **กำไรสะสม** |  |  |  |  |
| จัดสรรตามกฎหมายและอื่นๆ | 324 | 324 | 368 | 368 |
| ยังไม่ได้จัดสรร | 3,561 | 4,587 | 5,544 | 5,563 |
| ส่วนขาดจากการรวมธุรกิจภายใต้การควบคุมเดียวกัน | (19,815) | (19,815) | (19,815) | (19,815) |
| องค์ประกอบอื่นของส่วนของผู้ถือหุ้น | 4,585 | 5,407 | 3,940 | 5,123 |
| รวมส่วนของผู้ถือหุ้นของบริษัทใหญ่ | 11,739 | 13,587 | 13,121 | 14,323 |
| ส่วนของส่วนได้เสียที่ไม่มีอำนาจควบคุม | 79 | 78 | 72 | 70 |
| **รวมส่วนของผู้ถือหุ้น** | **11,818** | **13,665** | **13,193** | **14,393** |

หมายเหตุ: อ้างอิงจากข้อมูลทางการเงินรวมเสมือนของ TGH ที่ให้ความเชื่อมั่นโดยผู้สอบบัญชีรับอนุญาต

**งบกำไรขาดทุน**

| **(หน่วย : ล้านบาท)** | **สำหรับงวดปีสิ้นสุดวันที่** | | | **สำหรับงวดสามเดือนสิ้นสุดวันที่** |
| --- | --- | --- | --- | --- |
| **31 ธันวาคม 2559** | **31 ธันวาคม 2560** | **31 ธันวาคม 2561** | **31 มีนาคม 2562** |
| **รายได้** |  |  |  |  |
| เบี้ยประกันภัยรับ | 17,402 | 23,045 | 27,815 | 4,692 |
| หัก เบี้ยประกันภัยต่อ | (5,070) | (5,479) | (5,997) | (1,202) |
| เบี้ยประกันภัยรับสุทธิ | 12,332 | 17,566 | 21,818 | 3,489 |
| สำรองเบี้ยประกันภัยที่ยังไม่ถือเป็นรายได้ (เพิ่มขึ้น) ลดลงจากปีก่อน | (578) | (513) | 75 | (284) |
| เบี้ยประกันภัยที่ถือเป็นรายได้สุทธิ | 11,754 | 17,053 | 21,893 | 3,206 |
| รายได้ค่าจ้างและค่าบำเหน็จ | 1,431 | 1,608 | 1,532 | 375 |
| รายได้จากสัญญาเช่าดำเนินงาน | 1,758 | 2,146 | 2,534 | 707 |
| รายได้จากสัญญาเช่าซื้อและสัญญาเช่าทางการเงิน | 68 | 68 | 49 | 9 |
| รายได้จากการขายสินทรัพย์ให้เช่าตามสัญญาเช่าดำเนินงาน | 943 | 620 | 1,171 | 148 |
| รายได้จากการลงทุน | 1,330 | 1,539 | 1,792 | 378 |
| กำไร (ขาดทุน) จากการจำหน่ายเงินลงทุน | 539 | 466 | 1,243 | 18 |
| กำไร (ขาดทุน) จากอัตราแลกเปลี่ยน | (109) | 302 | (40) | 49 |
| รายได้อื่น | 472 | 306 | 338 | 229 |
| **รวมรายได้** | **18,186** | **24,108** | **30,512** | **5,119** |
|  |  |  |  |  |
| **ค่าใช้จ่าย** |  |  |  |  |
| สำรองประกันภัยสำหรับสัญญาประกันภัยระยะยาวเพิ่มขึ้นจากปีก่อน | (2,567) | (5,925) | (9,636) | 9 |
| ผลประโยชน์จ่ายตามกรมธรรม์ประกันภัยและค่าสินไหมทดแทน | (7,155) | (10,258) | (12,334) | (3,537) |
| หัก ผลประโยชน์จ่ายตามกรมธรรม์ประกันภัยและค่าสินไหมทดแทนรับคืนจากการประกันภัยต่อ | 1,870 | 3,490 | 4,483 | 1,015 |
| ผลประโยชน์จ่ายตามกรมธรรม์ประกันภัยและค่าสินไหมทดแทนสุทธิ | (5,285) | (6,768) | (7,851) | (2,522) |
| ค่าใช้จ่ายในการรับประกันภัยอื่น | (2,613) | (2,922) | (3,114) | (744) |
| ค่าจ้างและค่าบำเหน็จ | (826) | (2,204) | (2,307) | (588) |
| ต้นทุนทางตรงจากการให้เช่า | (1,011) | (1,189) | (1,508) | (387) |
| ต้นทุนขายสินทรัพย์ให้เช่าตามสัญญาเช่าดำเนินงาน | (906) | (688) | (1,308) | (184) |
| ค่าใช้จ่ายในการดำเนินงาน | (3,130) | (2,448) | (2,832) | (490) |
| กำไร (ขาดทุน) จากการปรับมูลค่ายุติธรรมตราสารอนุพันธ์ | 105 | (350) | (28) | (83) |
| ต้นทุนทางการเงิน | (411) | (446) | (500) | (114) |
| **รวมค่าใช้จ่าย** | **(16,644)** | **(22,940)** | **(29,084)** | **(5,103)** |
|  |  |  |  |  |
| ส่วนแบ่งกำไรขาดทุนจากเงินลงทุนในบริษัทร่วมและร่วมค้า | - | - | (12) | - |
| **กำไร (ขาดทุน) ก่อนภาษีเงินได้** | **1,542** | **1,168** | **1,416** | **16** |
|  |  |  |  |  |
| ค่าใช้จ่ายภาษีเงินได้ | (296) | (145) | (421) | (7) |
| **กำไรสำหรับปี** | **1,246** | **1,023** | **995** | **9** |

หมายเหตุ: อ้างอิงจากข้อมูลทางการเงินรวมเสมือนของ TGH ที่ให้ความเชื่อมั่นโดยผู้สอบบัญชีรับอนุญาต

อย่างไรก็ดี หาก TGH มีการดำเนินธุรกิจใหม่ในอนาคต TGH จะรับรู้ฐานะทางการเงินและผลการดำเนินงานของธุรกิจใหม่ ตามสัดส่วนที่ TGH เข้าไปลงทุน ในขณะที่ TIC จะไม่รับรู้ฐานะทางการเงินและผลการดำเนินงานของธุรกิจใหม่นั้นๆ

#### ผลกระทบต่อผู้ถือหุ้น

ผลกระทบต่อผู้ถือหุ้นที่แลกหุ้น TIC เป็นหุ้นของ TGH

**ฐานะทางการเงินและผลการดำเนินงาน**

ผู้ถือหุ้นที่แลกหุ้น TIC เป็นหุ้นของ TGH จะถือหุ้นในกิจการที่ใหญ่ขึ้นจากการรับโอนกิจการทั้งหมดของ SEG ตามแผนการปรับโครงสร้างกิจการ โดยภายหลังการปรับโครงสร้างกิจการ ฐานะทางการเงินและผลการดำเนินงานของ TGH จะมาจาก 2 ส่วน ได้แก่

1) ฐานะทางการเงินและผลการดำเนินงานของ TIC ตามสัดส่วนหุ้นที่ TGH ซื้อได้ในการทำคำเสนอซื้อหลักทรัพย์เพื่อการปรับโครงสร้างกิจการ

2) ฐานะทางการเงินและผลการดำเนินงานของกิจการทั้งหมดของ SEG

**นโยบายการจ่ายเงินปันผล**

TGH มีนโยบายจ่ายเงินปันผลให้แก่ผู้ถือหุ้นในอัตราไม่ต่ำกว่าร้อยละ 50 ของกำไรสุทธิจากงบการเงินเฉพาะกิจการของ TGH ภายหลังการหักภาษีเงินได้นิติบุคคล และการจัดสรรเงินทุนสำรองต่างๆ ทุกประเภทตามที่กำหนดไว้ในกฎหมายและข้อบังคับของ TGH ในแต่ละปี แต่จะต้องไม่มีขาดทุนสะสมในส่วนของผู้ถือหุ้น

ในการพิจารณาจ่ายเงินปันผลของบริษัทย่อยนั้นจะอยู่ภายใต้อำนาจการพิจารณาอนุมัติของคณะกรรมการและที่ประชุมผู้ถือหุ้นของบริษัทย่อยแต่ละบริษัท โดยบริษัทย่อยมีนโยบายจ่ายเงินปันผลให้แก่ผู้ถือหุ้นในอัตราไม่ต่ำกว่าร้อยละ 50 ของกำไรสุทธิจากงบการเงินเฉพาะกิจการของบริษัทย่อย ภายหลังการหักภาษีเงินได้นิติบุคคล และการจัดสรรเงินทุนสำรองต่างๆ ทุกประเภทตามที่กำหนดไว้ในกฎหมายและข้อบังคับของบริษัทย่อยแต่ละบริษัทในแต่ละปี และจะต้องไม่มีขาดทุนสะสมในส่วนของผู้ถือหุ้น ทั้งนี้ TGH ไม่มีแผนในการปรับเปลี่ยนนโยบายการจ่ายเงินปันผลของ TIC ซึ่งจะเป็นบริษัทย่อยของ TGH โดยยังคงนโยบายการจ่ายเงินปันผลแก่ผู้ถือหุ้นของ TIC ในอัตราไม่ต่ำกว่าร้อยละ 40 ของกำไรสุทธิตามนโยบายเดิม

**กลไกการกำกับดูแลเพื่อคุ้มครองประโยชน์ของผู้ถือหุ้น**

หากการปรับโครงสร้างประสบความสำเร็จ ผู้ถือหุ้นของ TIC จะกลายเป็นผู้ถือหุ้นของ TGH และจะไม่สามารถใช้สิทธิในฐานะผู้ถือหุ้นเพื่อออกเสียงในเรื่องที่เกี่ยวกับ TIC โดยตรงได้อีกต่อไป อย่างไรก็ดี TGH และ TIC ได้จัดให้มีกลไกการกำกับดูแลการดำเนินงานเพื่อให้ TGH สามารถกำกับดูแลการดำเนินงานของ TIC รวมถึงกิจการทั้งหมดของ SEG ที่จะรับโอนมาทั้งหมดภายใต้แผนการปรับโครงสร้างกิจการได้อย่างทั่วถึง โดยได้มีการแก้ไขข้อบังคับของ TIC และจัดเตรียมให้ข้อบังคับของ TGH ครอบคลุมในหัวข้อต่อไปนี้

1. ให้ TGH มีการส่งบุคคลเข้าเป็นกรรมการหรือผู้บริหารของบริษัทย่อยและ/หรือบริษัทร่วมอย่างน้อยตามสัดส่วนการถือหุ้นในบริษัทย่อยและ/หรือบริษัทร่วมนั้น และกำหนดให้การส่งบุคคลดังกล่าวจะต้องได้รับมติเห็นชอบจากที่ประชุมคณะกรรมการของ TGH
2. มีการกำหนดขอบเขตหน้าที่และความรับผิดชอบของกรรมการและผู้บริหารที่ได้รับแต่งตั้งตาม (1) ไว้อย่างชัดเจน ซึ่งรวมถึงให้กรรมการและผู้บริหารดังกล่าวมีดุลยพินิจในการพิจารณาออกเสียงในการประชุมคณะกรรมการของบริษัทย่อย และ/หรือบริษัทร่วมในเรื่องที่เกี่ยวกับการบริหารจัดการทั่วไปและดําเนินธุรกิจตามปกติของบริษัทย่อย และ/หรือบริษัทร่วมได้ตามแต่ที่กรรมการ และผู้บริหารของบริษัทย่อย และ/หรือบริษัทร่วมจะเห็นสมควรเพื่อประโยชน์สูงสุดของ TGH บริษัทย่อย และ/หรือบริษัทร่วม เว้นแต่เรื่องที่กรรมการและผู้บริหารรายนั้นมีส่วนได้เสียเป็นพิเศษในเรื่องดังกล่าว
3. มีกลไกในการกำกับดูแลที่มีผลให้การทำรายการระหว่างบริษัทย่อย/บริษัทร่วมกับบุคคลที่เกี่ยวโยง การได้มาหรือจำหน่ายไปซึ่งทรัพย์สิน หรือการทำรายการสำคัญอื่นใดของบริษัทย่อย/บริษัทร่วม ต้องได้รับมติจากที่ประชุมคณะกรรมการหรือที่ประชุมผู้ถือหุ้นของ TGH ก่อนการทำรายการดังกล่าว ทั้งนี้ให้พิจารณาการทำรายการดังกล่าวของบริษัทย่อยและ/หรือบริษัทร่วมทำนองเดียวกับการทำรายการในลักษณะและขนาดเดียวกันกับที่ TGH ต้องได้รับมติจากที่ประชุมคณะกรรมการหรือที่ประชุมผู้ถือหุ้นของ TGH

ทั้งนี้ TIC ได้รับอนุมัติจากที่ประชุมวิสามัญผู้ถือหุ้น ครั้งที่ 1/2561 เมื่อวันที่ 15 มิถุนายน 2561 ให้มีการแก้ไขข้อบังคับดังกล่าวแล้ว

**ผลกระทบทางภาษี**

การแลกหุ้นดังกล่าวจะไม่ก่อให้เกิดความรับผิดทางภาษีอากรต่อ TGH หรือ TIC แต่อย่างใด แต่อย่างไรก็ดี การแลกหุ้นนั้นอาจส่งผลกระทบทางภาษีอากรต่อผู้ถือหุ้นของ TIC ดังต่อไปนี้

1. กรณีผู้ถือหุ้นเป็นบุคคลธรรมดา กำไรจากการแลกหุ้นเข้าลักษณะเป็นเงินได้จากการขายหลักทรัพย์ในตลาดหลักทรัพย์ฯ ซึ่งได้รับการยกเว้นไม่ต้องนำไปรวมคำนวณเป็นเงินได้พึงประเมินเพื่อเสียภาษีเงินได้บุคคลธรรมดา
2. กรณีผู้ถือหุ้นเป็นบริษัทหรือห้างหุ้นส่วนนิติบุคคล สำหรับบริษัทหรือห้างหุ้นส่วนนิติบุคคลที่ตั้งขึ้นตามกฎหมายไทย จะต้องนำผลกำไรจากการแลกหุ้นไปคำนวณรวมเป็นรายได้ในการคำนวณกำไรสุทธิเพื่อเสียภาษีนิติบุคคล ซึ่งปัจจุบัน คืออัตราร้อยละ 20 ของกำไรสุทธิ ส่วนบริษัทหรือห้างหุ้นส่วนนิติบุคคลที่ตั้งขึ้นตามกฎหมายต่างประเทศแต่มิได้ประกอบกิจการในประเทศไทยนั้น กำไรจากการแลกหุ้นจะต้องเสียภาษีเงินได้หัก ณ ที่จ่ายในอัตราร้อยละ 15 เว้นแต่มีอนุสัญญาภาษีซ้อนที่ให้สิทธิยกเว้นหรือลดหย่อนการจัดเก็บภาษีของประเทศไทยสำหรับเงินได้ที่เป็นผลกำไรจากการโอนหุ้นหรือแลกหุ้นดังกล่าว
3. กรณีผู้ถือหุ้นเป็นกองทุนรวมที่จัดตั้งขึ้นตามกฎหมายไทยหรือนิติบุคคลอื่นที่จัดตั้งขึ้นตามกฎหมายพิเศษของประเทศไทย จะไม่มีหน้าที่ต้องนำผลกำไรจากการแลกหุ้นมาเสียภาษีเงินได้นิติบุคคล เนื่องจากไม่เข้าลักษณะเป็นบริษัทหรือห้างหุ้นส่วนนิติบุคคลตามความหายของประมวลรัษฎากรแต่อย่างใด

ผลกระทบต่อผู้ถือหุ้นที่ไม่แลกหุ้น TIC เป็นหุ้นของ TGH

ผู้ถือหุ้นที่เลือกจะไม่แลกหุ้นจะมีสถานะเป็นผู้ถือหุ้นของ TIC ต่อไป โดยจะมีความเสี่ยงจากการถือหลักทรัพย์ที่ไม่มีสภาพคล่อง เนื่องจากหุ้นของ TIC จะถูกเพิกถอนจากการเป็นหลักทรัพย์จดทะเบียนในตลาดหลักทรัพย์ฯ ภายหลังการปรับโครงสร้างกิจการ และจะไม่รับรู้ผลการดำเนินงานจากกิจการทั้งหมดของ SEG ที่จะได้รับโอนมาทั้งหมดตามแผนการปรับโครงสร้างกิจการ รวมถึงธุรกิจใหม่อื่นๆ ในกรณีที่ TGH มีการลงทุนเพิ่มเติมในอนาคต

นอกจากนี้ ผู้ถือหุ้นของ TIC ที่ไม่ได้นําหุ้นไปแลกกับหุ้นที่ออกใหม่ของ TGH จะได้รับผลกระทบในด้านต่างๆ ดังนี้

1. ขาดสภาพคล่องในการซื้อขายหลักทรัพย์

ภายหลังจากที่หลักทรัพย์ของ TIC พ้นสภาพจากการเป็นหลักทรัพย์จดทะเบียนแล้ว หลักทรัพย์ของ TIC จะไม่มีการซื้อขายในตลาดหลักทรัพย์ฯ หรือตลาดรองอื่นๆ ที่เป็นที่ยอมรับโดยกว้างขวางอีกต่อไป ซึ่งจะส่งผลให้ไม่มีราคาตลาดอ้างอิงในการซื้อขายหลักทรัพย์ และทำให้หลักทรัพย์ของ TIC ขาดสภาพคล่องในการซื้อขาย

1. ไม่ได้รับสิทธิประโยชน์ด้านภาษี

ภายหลังจากที่หลักทรัพย์ของ TIC พ้นสภาพจากการเป็นหลักทรัพย์จดทะเบียนแล้ว ผู้ถือหุ้นที่เป็นบุคคลธรรมดาจะไม่ได้รับการยกเว้นภาษีเงินได้สำหรับกำไรจากการซื้อขายหลักทรัพย์ (Capital Gain Tax) นอกจากนี้ ผู้โอนหลักทรัพย์ทั้งที่เป็นบุคคลธรรมดาและนิติบุคคลจะต้องเสียค่าอากรแสตมป์ในการโอนหุ้นของ TIC

1. รูปแบบผลตอบแทนการลงทุน ผลตอบแทนการลงทุนในหลักทรัพย์จะเปลี่ยนแปลงไป

โอกาสที่ผู้ถือหุ้นจะได้รับกำไรจากการซื้อขายหลักทรัพย์ที่เกิดขึ้นจากส่วนต่างของราคาซื้อขายหลักทรัพย์ (Capital Gain) จะถูกจำกัด เนื่องจากไม่มีตลาดรองสำหรับการซื้อขายหลักทรัพย์ อย่างไรก็ตาม ผู้ถือหุ้นยังคงได้รับผลตอบแทนในรูปของเงินปันผลต่อไปหลังจากหลักทรัพย์ของ TIC พ้นสภาพจากการเป็นหลักทรัพย์จดทะเบียนแล้ว

1. การได้รับข่าวสารหรือข้อมูลของ TIC ลดลง

ภายหลังจากที่หลักทรัพย์ของ TIC พ้นสภาพจากการเป็นหลักทรัพย์จดทะเบียนแล้ว TIC จะไม่จำเป็นต้องปฏิบัติตามข้อบังคับของตลาดหลักทรัพย์ฯ เรื่อง หลักเกณฑ์ เงื่อนไข และวิธีการเกี่ยวกับการเปิดเผยสารสนเทศและการปฏิบัติการใดๆ ของบริษัทจดทะเบียน พ.ศ. 2560 อีกทั้งหากภายหลังการเสนอขายหลักทรัพย์พร้อมการเสนอซื้อหลักทรัพย์ในครั้งนี้ มีผู้ถือหุ้นรายอื่นนอกเหนือจาก TGH บุคคลที่กระทำการร่วมกับ TGH (concert party) และบุคคลตามมาตรา 258 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 (รวมทั้งที่มีการแก้ไขเพิ่มเติม) (“**พรบ. หลักทรัพย์ฯ**”) ของบริษัทโฮลดิ้ง ถือหุ้นรวมกันไม่เกินร้อยละ 5 ของจำนวนสิทธิออกเสียงทั้งหมดของ TIC TIC จะไม่มีหน้าที่ที่จะต้องเปิดเผยข้อมูลเกี่ยวกับฐานะการเงินและผลการดำเนินงานของ TIC ตามประกาศคณะกรรมการกำกับตลาดทุน ที่ ทจ. 44/2556 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์ ลงวันที่ 22 ตุลาคม 2556 (รวมทั้งที่มีแก้ไขเพิ่มเติม) (“**ประกาศที่ ทจ. 44/2556**”) อย่างไรก็ดี กรณีที่ TIC มีผู้ถือหุ้นรายอื่นข้างต้นถือหุ้นรวมกันเกินกว่าร้อยละ 5 ของจำนวนสิทธิออกเสียงทั้งหมด TIC สามารถขอความยินยอมเป็นหนังสือจากผู้ถือหุ้นทุกรายว่าไม่ประสงค์จะได้รับข้อมูลตามประกาศที่ ทจ. 44/2556 ได้ นอกจากนี้ กรรมการ ผู้บริหาร และผู้สอบบัญชีของ TIC จะไม่จำเป็นต้องจัดทำและเปิดเผยรายงานการถือหลักทรัพย์ของกรรมการ ผู้บริหาร และผู้สอบบัญชี ตามประกาศสำนักงานคณะกรรมการกำกับหลักทรัพย์และตลาดหลักทรัพย์ ที่ สจ. 12/2552 เรื่อง การจัดทำและเปิดเผยรายงานการถือหลักทรัพย์ของกรรมการ ผู้บริหาร และผู้สอบบัญชี ลงวันที่ 10 มิถุนายน 2552 (รวมทั้งที่มีการแก้ไขเพิ่มเติม) นอกจากนี้ ตามประกาศคณะกรรมการกำกับตลาดทุนที่ ทจ. 20/2558 เรื่อง กำหนดลักษณะของบริษัทที่ได้รับยกเว้นไม่อยู่ภายใต้บังคับของหมวด 3/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ได้กำหนดให้บริษัทมหาชนจำกัดที่ไม่มีหน้าที่จัดทำและเปิดเผยข้อมูลเกี่ยวกับฐานะการเงินและผลการดำเนินงานตามประกาศคณะกรรมการกำกับตลาดทุนที่ออกตามความในมาตรา 56 ของพรบ. หลักทรัพย์ฯ ได้รับยกเว้นไม่อยู่ภายใต้บังคับของหมวด 3/1 (การบริหารกิจการของบริษัทที่ออกหลักทรัพย์) แห่งพรบ. หลักทรัพย์ฯ ซึ่งรวมถึงแต่ไม่จำกัดเพียง ประกาศคณะกรรมการกำกับตลาดทุน ที่ ทจ. 20/2551 เรื่อง หลักเกณฑ์ในการทำรายการที่มีนัยสำคัญที่เข้าข่ายเป็นการได้มาหรือจำหน่ายไปซึ่งทรัพย์สิน และประกาศคณะกรรมการกำกับตลาดทุน ที่ ทจ. 21/2551 เรื่อง หลักเกณฑ์ในการทำรายการที่เกี่ยวโยงกัน

อย่างไรก็ตาม การเปิดเผยข้อมูลของ TIC อาจเป็นส่วนหนึ่งของการเปิดเผยข้อมูลของ TGH ในฐานะที่ TIC จะเป็นบริษัทย่อยของ TGH ภายหลังการปรับโครงสร้างกิจการในครั้งนี้ นอกจากนี้ TIC จะยังคงสถานะเป็นบริษัทมหาชนจำกัด ดังนั้น ผู้ถือหุ้นจะยังคงได้รับข่าวสารหรือข้อมูลซึ่ง TIC ต้องเปิดเผยตามพระราชบัญญัติบริษัทมหาชนจำกัด พ.ศ. 2535 (รวมทั้งที่มีการแก้ไขเพิ่มเติม) ได้แก่ ข้อมูลที่เปิดเผยในการประชุมผู้ถือหุ้น และรายงานประจำปีของ TGH ที่จะต้องจัดส่งให้แก่ผู้ถือหุ้นเป็นประจำทุกปี เป็นต้น และผู้ถือหุ้นยังสามารถขอคัดถ่ายเอกสารสำคัญของ TIC ได้แก่ หนังสือรับรอง รายชื่อผู้ถือหุ้น และงบการเงินประจำปีจากกรมพัฒนาธุรกิจการค้า กระทรวงพาณิชย์ได้

1. สูญเสียผลประโยชน์ที่อาจจะได้รับในอนาคตจากผลการดำเนินงานของการลงทุนในธุรกิจใหม่ของ **TGH**

ตามแผนการปรับโครงสร้างกิจการ TGH จะรับโอนกิจการทั้งหมดของ SEG รวมถึง TGH มีแผนที่จะหาโอกาสขยายกิจการไปในธุรกิจใหม่ๆ โดยจะมุ่งเน้นการการลงทุนในธุรกิจใหม่ที่มีความสามารถในการสร้างรายได้ที่ยั่งยืน โดยผู้ถือหุ้นของ TIC ที่ไม่ได้นำหุ้นไปแลกกับหุ้นที่ออกใหม่ของ TGH จะไม่ได้รับรู้ผลการดำเนินงานนี้ในอนาคต

## ความเห็นของที่ปรึกษาทางการเงินต่อความเหมาะสมของราคาหรืออัตราส่วนการแลกเปลี่ยนหลักทรัพย์

ภายใต้แผนการปรับโครงสร้างกิจการ TGH จะทำคำเสนอซื้อหลักทรัพย์ทั้งหมดของ TIC โดยแลกเปลี่ยนกับหลักทรัพย์ประเภทเดียวกันของ TGH ในอัตราการแลกหลักทรัพย์เท่ากับ 1 ต่อ 1 ซึ่งในที่นี้จะเท่ากับ 1 หุ้นสามัญของ TGH ต่อ 1 หุ้นสามัญของ TIC และ 1 หุ้นสามัญของ TGH ต่อ 1 หุ้นบุริมสิทธิของ TIC โดยภายหลังการทำคำเสนอซื้อหลักทรัพย์เสร็จสิ้น หุ้นสามัญของ TGH จะเข้าเป็นหลักทรัพย์จดทะเบียนในตลาดหลักทรัพย์ฯ แทนหุ้นสามัญและหุ้นบุริมสิทธิของ TIC ซึ่งจะถูกเพิกถอนออกจากการเป็นหลักทรัพย์จดทะเบียนในตลาดหลักทรัพย์ฯ ในเวลาเดียวกัน

ทั้งนี้ ปัจจุบันหุ้นสามัญและหุ้นบุริมสิทธิของ TIC มีสิทธิและผลประโยชน์เท่าเทียมกันทุกประการ เนื่องจากบุริมสิทธิของหุ้นได้สิ้นสุดลงเมื่อวันที่ 31 พฤษภาคม 2555 โดยจะมีสิทธิเป็นอย่างเดียวกับหุ้นสามัญ

ในกรณีที่การปรับโครงสร้างการถือหุ้นและการจัดการประสบความสำเร็จ TGH จะกลายเป็นผู้ถือหุ้นใหญ่ของ TIC และจะรับรู้ฐานะทางการเงินและผลการดำเนินงานของ TIC ตามสัดส่วนหุ้นของ TIC ที่ TGH ซื้อได้ นอกจากนี้ ภายหลังการปรับโครงสร้างกิจการครั้งนี้ TIC จะกลายบริษัทย่อยของ TGH ผู้ถือหุ้นของ TGH ยังจะสามารถใช้สิทธิออกเสียงในเรื่องสาคัญที่เกี่ยวกับ TIC เช่น การเข้าทำรายการระหว่าง TIC กับบุคคลที่เกี่ยวโยง การได้มาจำหน่ายไปของทรัพย์สิน และการทำรายการสำคัญอื่นใดของ TIC ได้ตามกลไกการกำกับดูแลการดำเนินงานของบริษัทย่อยและ/หรือบริษัทร่วมที่ TGH ได้ดำเนินการให้มีผลบังคับใช้ตามหลักเกณฑ์ที่เกี่ยวข้อง

ในการรับโอนกิจการทั้งหมดของ SEG บริษัทฯ จะทำการออกหุ้นสามัญเพิ่มทุนจำนวน 730,140,186 หุ้น ซึ่งมีมูลค่าที่ตราไว้หุ้นละ 10.00 บาท ที่ออกให้แก่ บุคคลในวงจำกัด (Private Placement) กล่าวคือ SEG ในราคาหุ้นละ 34.24 บาท คิดเป็นมูลค่ารวมทั้งสิ้นไม่เกิน 25,000,000,000 บาท โดยราคาหุ้นและจำนวนหุ้นที่ออกใหม่ดังกล่าวมาจากข้อเสนอของ SEG ตามแผนการปรับโครงสร้างกิจการ และราคา 34.24 บาทต่อหุ้น เป็นราคาเดียวกันกับราคาเสนอซื้อหลักทรัพย์ทั้งหมดของ TIC โดย SEM ซึ่งได้ทำคำเสนอซื้อหลักทรัพย์ตั้งแต่วันที่ 6 กรกฎาคม 2561 ถึงวันที่ 14 สิงหาคม 2561

ภายหลังการรับโอนกิจการทั้งหมดจาก SEG ผู้ถือหุ้น TIC จะมีสัดส่วนการถือหุ้นใน TGH ลดลงกว่าสัดส่วนการถือหุ้นใน TIC (Dilution Effect) โดยสัดส่วนการถือหุ้น TGH ของผู้ถือหุ้นของ SEG และผู้ถือหุ้นเดิมของ TIC จะเท่ากับ ร้อยละ 96.88 และร้อยละ 3.12 ของหุ้นที่ออกและชำระแล้วทั้งหมดของ TGH ตามลำดับ

สำหรับมูลค่าที่บริษัทโฮลดิ้งจะได้รับจากการโอนกิจการทั้งหมดของ SEG รวมมูลค่าไม่เกิน 25,000,000,000 บาท อ้างอิงจากมูลค่าของหุ้นของบริษัทย่อยของ SEG ตามสัดส่วนการถือหุ้น รวมกับมูลค่าตามบัญชีของสินทรัพย์และหนี้สินอื่นๆ ของ SEG โดยมูลค่าของ SELIC และ SEIC อ้างอิงจากการประเมินมูลค่าด้วยวิธีนักคณิตศาสตร์ประกันภัย มูลค่าของ บริษัท อาคเนย์แคปปิตอล จำกัด อ้างอิงจากวิธีส่วนลดกระแสเงินสด และมูลค่าของบริษัทย่อยอื่นๆ อ้างอิงจากมูลค่าตามบัญชี ทั้งนี้ มูลค่าสิ่งตอบแทนที่ 25,000,000,000 บาท อยู่ในช่วงราคาที่เป็นมูลค่ายุติธรรมจากการประเมินของที่ปรึกษาทางการเงินอิสระของ TIC ซึ่งได้นำส่งเพื่อเป็นข้อมูลให้ผู้ถือหุ้นพิจารณาในการประชุมวิสามัญผู้ถือหุ้นของ TIC ครั้งที่ 1/2561 จัดขึ้นเมื่อวันที่ 15 มิถุนายน 2561

เพื่อเป็นข้อมูลในการพิจารณาเพิ่มเติม บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ในฐานะที่ปรึกษาทางการเงินของ SEG ได้แสดงข้อมูลกำไรสุทธิจำแนกตามธุรกิจของ SEG ดังตารางต่อไปนี้

|  |  |  |  |
| --- | --- | --- | --- |
| **(หน่วย: ล้านบาท)** | **กำไรสุทธิ** | | **% การเปลี่ยนแปลง** |
| **2560** | **2561** |
| ธุรกิจประกันชีวิต | 996.58 | 1,604.12 | 60.96% |
| ธุรกิจประกันภัย | (108.01) | (126.08) | (16.73%) |
| ธุรกิจลีซซิ่ง | 61.29 | (298.02) | (586.28%) |
| ธุรกิจอื่นๆ1 | (3.41) | (115.17) | (3,473.46%) |
| **รวมกลุ่ม SEG** | **946.44** | **1,064.86** | **12.51%** |

หมายเหตุ: 1 ธุรกิจอื่นๆ ได้แก่ SEG (ไม่รวมบริษัทย่อย) ซึ่งเป็น Holding company และบริษัทอื่นๆ ที่ดำเนินงานสนับสนุนธุรกิจหลักของ SELIC SEIC และ SECAP จึงไม่มีรายได้อื่นๆ นอกจากรายได้จากบริษัทในกลุ่มเดียวกัน

จากข้อมูลดังกล่าวจะเห็นได้ว่า ธุรกิจประกันชีวิต เป็นธุรกิจหลักที่มีสัดส่วนกำไรสูงที่สุด โดยในปี 2560 และ 2561 ถึงแม้ว่าธุรกิจประกันภัยและธุรกิจลีซซิ่งมีผลประกอบการลดลง แต่โดยภาพรวมของกลุ่ม SEG ยังคงมีการเติบโตของกำไรสุทธิร้อยละ 12.51

นอกจากนี้ที่ปรึกษาทางการเงินได้แสดงข้อมูลเพื่อเปรียบเทียบมูลค่ากิจการของ SEG ที่ TGH จะรับโอน ซึ่งเท่ากับ 25,000,000,000 บาท กับบริษัทจดทะเบียนในตลาดหลักทรัพย์ฯ ในกลุ่มธุรกิจการเงิน หมวดประกันภัยและประกันชีวิต โดยแสดงเปรียบเทียบด้วยอัตราส่วนราคาต่อกำไร (P/E ratio) และอัตราส่วนราคาต่อมูลค่าตามบัญชี (P/BV ratio) ตามตารางในหน้าถัดไป ซึ่งจากข้อมูลเปรียบเทียบจะเห็นได้ว่าอัตราส่วนราคาต่อกำไรและอัตราส่วนราคาต่อมูลค่าตามบัญชีของ SEG มีอัตราส่วนสูงกว่าค่าเฉลี่ยของบริษัทที่จดทะเบียนในตลาดหลักทรัพย์ฯ ในปัจจุบัน อย่างไรก็ตาม ที่ปรึกษาทางการเงินพิจารณาจากผลการดำเนินที่ผ่านมาของ SEG ซึ่งมีรายได้เติบโตขึ้นอย่างต่อเนื่อง โดยหากพิจารณารายได้รวมของ SEG จะเห็นได้ว่ามีรายได้รวมเติบโตขึ้นจากปี 2560 ซึ่งเท่ากับ 22,421.73 ล้านบาท เป็น 28,765.21 ล้านบาท ในปี 2561 คิดเป็นอัตราการเติบโตร้อยละ 28.29 และกำไรสุทธิเติบโตขึ้นจากปี 2560 ซึ่งเท่ากับ 946.44 ล้านบาท เป็น 1,064.86 ล้านบาท ในปี 2561 คิดเป็นอัตราการเติบโตร้อยละ 12.51 ซึ่งถือว่า SEG มีศักยภาพในการเติบโตสูงกว่าบริษัทอื่นๆ ในอุตสาหกรรมเดียวกัน อย่างไรก็ตาม เมื่อเปรียบเทียบกับอัตราส่วนราคาต่อกำไรและอัตราส่วนราคาต่อมูลค่าตามบัญชีของ SEG กับบริษัทที่มีขนาดใกล้เคียงกัน เช่น บริษัท กรุงเทพประกันภัย จำกัด (มหาชน) บริษัท กรุงเทพประกันชีวิต จำกัด (มหาชน) บริษัท เมืองไทยประกันภัย จำกัด (มหาชน) และบริษัท สินมั่นคงประกันภัย จำกัด (มหาชน) จะเห็นได้ว่าอัตราส่วนของ SEG มีค่าสูงกว่าบริษัทดังกล่าว ทั้งนี้ หากพิจารณาการประเมินมูลค่ายุติธรรมของ TIC โดยที่ปรึกษาทางการเงินอิสระ ซึ่งมีมูลค่ายุติธรรมอยู่ในช่วง 28.87 – 37.48 บาทต่อหุ้น ซึ่งเมื่อคูณด้วยจำนวนหุ้นที่ออกเพื่อชำระเป็นค่าตอบแทนในการรับโอนกิจการทั้งหมดของ SEG จำนวน 730,140,186 หุ้น จะได้มูลค่ายุติธรรมของ SEG เท่ากับ 21,079.15 – 27,365.65 ล้านบาท ดังนั้น ที่ปรึกษาทางการเงินจึงเห็นสอดคล้องกับที่ปรึกษาทางการเงินอิสระว่า มูลค่าการรับโอนกิจการทั้งหมดของ SEG เท่ากับ 25,000,000,000 บาท อยู่ในช่วงราคาที่เป็นมูลค่ายุติธรรม

ข้อมูลอัตราการเติบโตของรายได้และอัตราส่วนราคาเปรียบเทียบระหว่าง SEG และบริษัทจดทะเบียนในกลุ่มธุรกิจการเงิน หมวดประกันภัยและประกันชีวิต

| **บริษัท** | **รายได้รวม (ล้านบาท)** | | **อัตราการเติบโตรายได้ปี 2560 - 2561** | **กำไรสุทธิ (ล้านบาท)** | | **อัตราการเติบโตรายได้ปี 2560 - 2561** | **P/E ratio (เท่า)** | **P/BV ratio (เท่า)** | **ราคาหุ้น5**  **(บาท/หุ้น)** |
| --- | --- | --- | --- | --- | --- | --- | --- | --- | --- |
| **ปี 2560** | **ปี 2561** | **ปี 2560** | **ปี 2561** |
| บริษัท เครืออาคเนย์ จำกัด (SEG) | 22,421.731 | 28,765.211 | 28.29% | 946.441 | 1,064.861 | 12.51% | 23.482 | 2.012 | N/A |
| **บริษัทจดทะเบียนในกลุ่มธุรกิจการเงิน หมวดประกันภัยและประกันชีวิต3** | | | | | | | | | |
| บริษัท ศรีอยุธยา แคปปิตอล จำกัด (มหาชน) (AYUD) | 2,145.01 | 2,450.16 | 14.23% | 462.91 | 750.25 | 62.07% | 21.93 | 1.78 | 42.75 |
| บริษัท กรุงเทพประกันภัย จำกัด (มหาชน) (BKI) | 12,407.23 | 12,617.96 | 1.70% | 2,403.10 | 2,406.81 | 0.15% | 14.38 | 0.99 | 325.00 |
| บริษัท กรุงเทพประกันชีวิต จำกัด (มหาชน) (BLA) | 56,276.81 | 53,766.62 | (4.46%) | 3,635.39 | 4,969.74 | 36.70% | 9.36 | 1.21 | 27.25 |
| บริษัท จรัญประกันภัย จำกัด (มหาชน) (CHARAN) | 181.91 | 184.49 | 1.41% | 13.29 | 6.20 | (53.36%) | 58.07 | 0.62 | 30.00 |
| บริษัท อินทรประกันภัย จำกัด (มหาชน) (INSURE) | 409.43 | 458.33 | 11.94% | 9.15 | (47.18) | (615.46%) | N/A4 | 1.43 | 25.00 |
| บริษัท เมืองไทยประกันภัย จำกัด (มหาชน) (MTI) | 7,485.56 | 7,440.81 | (0.60%) | 618.44 | 415.59 | (32.80%) | 13.98 | 0.96 | 85.75 |
| บริษัท นวกิจประกันภัย จำกัด (มหาชน) (NKI) | 2,245.74 | 2,193.31 | (2.33%) | 110.65 | 86.51 | (21.82%) | 25.18 | 1.03 | 62.25 |
| บริษัทนำสินประกันภัย จำกัด (มหาชน) (NSI) | 1,916.39 | 1,804.63 | (5.83%) | 118.02 | 97.41 | (17.47%) | 10.88 | 0.80 | 76.25 |
| บริษัท สินมั่นคงประกันภัย จำกัด (มหาชน) (SMK) | 9,121.19 | 9,943.11 | 9.01% | 901.70 | 749.77 | (16.85%) | 11.13 | 1.26 | 38.00 |
| บริษัท ไทยประกันภัย จำกัด (มหาชน) (TIC) | 1,319.35 | 1,481.04 | 12.26% | 76.07 | (69.62) | (191.52%) | N/A4 | 1.71 | 42.00 |
| บริษัท ทิพยประกันภัย จำกัด (มหาชน) (TIP) | 6,145.20 | 5,505.70 | (10.41%) | 1,656.07 | 1,531.16 | (7.54%) | 8.92 | 1.84 | 23.50 |
| บริษัท ไทยเศรษฐกิจประกันภัย จำกัด (มหาชน) (TSI) | 538.55 | 493.62 | (8.34%) | (115.60) | (70.97) | 38.60% | N/A4 | 4.29 | 0.59 |
| บริษัท ประกันภัยไทยวิวัฒน์ จำกัด (มหาชน) (TVI) | 2,588.26 | 3,038.25 | 17.39% | 32.76 | 112.10 | 242.16% | 10.81 | 0.98 | 4.00 |
| **ค่าเฉลี่ยอุตสาหกรรม** |  |  | **2.77%** |  |  | **(44.39%)** | **18.46** | **1.45** |  |

หมายเหตุ: 1 อ้างอิงจากงบการเงินรวมของ SEG และบริษัทย่อย สำหรับปีสิ้นสุดวันที่ 31 ธันวาคม 2561 ที่ได้รับการตรวจสอบโดยผู้สอบบัญชีรับอนุญาต

2 คำนวณจากมูลค่า 25,000 ล้านบาท เทียบกับกำไรสุทธิและมูลค่าตามบัญชีจากงบการเงินรวมของ SEG สำหรับปีสิ้นสุด ณ วันที่ 31 ธันวาคม 2561

3 อ้างอิงจาก SETSMART ข้อมูล ณ วันที่ 10 พฤษภาคม 2562

4 ไม่สามารถคำนวณได้ เนื่องจากมีผลประกอบการขาดทุนสุทธิในงวดปี 2561

5 ข้อมูลราคาหุ้นล่าสุด ณ วันที่ 10 พฤษภาคม 2562

ด้วยเหตุผลดังกล่าวข้างต้น ที่ปรึกษาทางการเงินจึงมีความเห็นว่า อัตราการแลกหลักทรัพย์เท่ากับ 1 หุ้นของ TGH ต่อ 1 หุ้นของ TIC จึงเป็นอัตราการแลกเปลี่ยนหลักทรัพย์ที่มีความเหมาะสม และไม่ทำให้ผู้ถือหุ้นเสียผลประโยชน์จากการแลกเปลี่ยนหุ้นครั้งนี้ นอกจากนี้ ราคาที่ใช้ในการเสนอขายหลักทรัพย์ของ TGH ที่จะอ้างอิงจากราคาตลาดของ TIC ในช่วงก่อนที่จะมีการทำคำเสนอซื้อก็เป็นราคาที่เหมาะสมเช่นกัน เนื่องจากราคาดังกล่าวเป็นราคาที่สะท้อนกลไกตลาดและเป็นราคาที่นักลงทุนใช้อ้างอิงในการซื้อขายหลักทรัพย์โดยปกติทั่วไปอยู่แล้ว

# สรุปความเห็นของที่ปรึกษาการเงินต่อความเหมาะสมของการปรับโครงสร้างการถือหุ้นและการจัดการและผลกระทบของเรื่องดังกล่าวต่อประโยชน์ของผู้ถือหุ้นของ TIC รวมทั้งความเหมาะสมของราคาหรืออัตราส่วนการแลกเปลี่ยนหลักทรัพย์

ที่ปรึกษาทางการเงินมีความเห็นว่า แผนการปรับโครงสร้างการถือหุ้นและการจัดการของ TIC มีความเหมาะสม เนื่องจากจะช่วยเพิ่มความคล่องตัวในการขยายธุรกิจ รวมถึงมีข้อดีจากการรับโอนกิจการทั้งหมเของ SEG ตามที่กล่าวไปข้างต้น และยังสามารถเพิ่มความยืดหยุ่นของโครงสร้างการจัดการขององค์กรเพื่อให้เหมาะสมกับการประกอบธุรกิจในอนาคตอีกด้วย

ที่ปรึกษาทางการเงินมีความเห็นว่า การเพิกถอนหุ้นของ TIC ออกจากการเป็นหลักทรัพย์จดทะเบียนในตลาดหลักทรัพย์ฯ มีความเหมาะสมเช่นกัน เนื่องจากเป็นการดำเนินการตามแผนการปรับโครงสร้างการถือหุ้นและการจัดการของ TIC เพื่อให้สามารถนำหุ้นของ TGH เข้าเป็นหลักทรัพย์จดทะเบียนในตลาดหลักทรัพย์ฯ แทนที่ได้

ที่ปรึกษาทางการเงินมีความเห็นว่า อัตราการแลกหลักทรัพย์เท่ากับ 1 หุ้นของ TGH ต่อ 1 หุ้นของ TIC เป็นอัตราการแลกเปลี่ยนหลักทรัพย์ที่มีความเหมาะสม และไม่ทำให้ผู้ถือหุ้นเสียผลประโยชน์

ด้วยเหตุผลที่กล่าวมาในข้างต้น ที่ปรึกษาทางการเงินจึงมีความเห็นว่าผู้ถือหุ้นของ TIC ควรตอบรับคำเสนอซื้อในครั้งนี้ อย่างไรก็ตาม การพิจารณาตอบรับคำเสนอซื้อหรือไม่นั้นเป็นการตัดสินใจของผู้ถือหุ้น ผู้ถือหุ้นควรพิจารณาข้อมูลต่างๆ ที่เป็นส่วนหนึ่งของแบบ 69/247-1 รวมทั้งรายละเอียดต่างๆ ในการจัดทำความเห็นของที่ปรึกษาทางการเงินฉบับนี้ และใช้ดุลพินิจในการตัดสินใจอย่างรอบคอบ

ที่ปรึกษาทางการเงินขอรับรองว่าได้พิจารณาให้ความเห็นเกี่ยวกับความเหมาะสมของแผนการปรับโครงสร้างการถือหุ้นและการจัดการด้วยความรอบคอบตามหลักมาตรฐานวิชาชีพ โดยคำนึงถึงผลประโยชน์ของผู้ถือหุ้นเป็นสำคัญ

ขอแสดงความนับถือ

**บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน)**

|  |
| --- |
| *นายมนตรี ศรไพศาล* |
| (นายมนตรี ศรไพศาล) |
| กรรมการผู้มีอำนาจลงนาม |

|  |
| --- |
| *นายทวีสิทธิ์ สันตติกุล* |
| (นายทวีสิทธิ์ สันตติกุล) |
| ผู้ควบคุมการปฏิบัติงาน |